Astelehena, 2022 Uztaila 04\nAsteartea, 2022 Ekaina 28\nIgandean hainbat egunkaritan argitaratutako lan eskaintzak bildu dizkizugu.\nAukeratu ikusi nahi duzuna! Lan eskaintzak honako egunkari hauetan argitaratutakoak dira: Berria, El Correo, El Diario Vasco, Noticias de Gipuzkoa, Gara eta El Pais.\nAstelehena, 2022 Ekaina 27\nAsteartea, 2022 Ekaina 21\nOsteguna, 2022 Ekaina 16\nBueltan gara, deialdi berriarekin eta beka gehiagorekin, zuretzat.\n80 beka berri ditugu atzerrian lan egiteko, hilean 1.530 euro gordinaren truke.\nUnibertsitate tituloa eta B2 Ingeles maila badituzu, zure zain gaude. Ezagutu deialdiaren baldintzak eta anima zaitez!\nEman izena uztailaren 18 baino lehen esteka honetan eta ireki ateak zure etorkizunari.\nAsteazkena, 2022 Ekaina 15\nEskualdean tximinien instalazio eta mantenu lanetan jarduten den enpresa bat eskualdatzen da erretiroagatik.\nInformazioa gehiagorako deitu: 688 71 87 77 (Alazne).\nAstelehena, 2022 Ekaina 06\nOsteguna, 2022 Ekaina 02\nNegozio ideia bat duzu eta ez dakizu nondik hasi? 7 saioetako “Ideiatik enpresara” formakuntzan, ideiaren azterketa eta baloraziotik hasi eta enpresa egitasmo bat sortu arteko pausuak ikusiko dira. Besteak beste, jarraitu beharreko tramiteak, enpresari eragingo dion fiskalitatea, gizarte segurantza etab.\nAstelehena, 2022 Maiatza 30\nAstelehena, 2022 Maiatza 23\nOsakidetza OPEan izena emateko epea ireki da


Zibergela » Archive for internet explorer\nFirefox 3 Explorer 7 baino erabiliagoa da Europan\nepiola -k Sailkatugabeak -n argitaratua, tags: firefox, internet explorer\tMozilla Firefox nabigatzailea Netscape Navigator-en errautsetatik sortu zen. Harrezkero, gero eta ezagunagoa egiten joan da urteetan. Nabigatzailearen erabilera bereziki Europan da handia, eta horren adibidea joan den astean jasotako albistea: Firefox 3 Internet Explorer 7 baino gehiago erabili zen. Webguneetako erabilerari buruzko estatistikak ateratzen dituen StatCounter etxeak ateratako datuen arabera, urteko hamahirugarren astean Firefox izan zen nabigatzailerik erabiliena. Bertako arduradunen esanetan, aldaketa horren arrazoia, Firefox-en goranzko joeraz gain, Internet Explorer-en erabiltzaileak 7 bertsioa erabiltzetik 8a erabiltzera pasatu direla da. Arrazoiak arrazoi, aste historikoa izan dela esan daiteke, urte askotan Microsoften nabigatzailea izan baita jaun eta jabe arlo horretan.\nInternet Explorer 8 kalean da\nepiola -k Sailkatugabeak -n argitaratua, tags: internet explorer\tPasa den astean kaleratu du Microsoft-ek bere web nabigatzailearen bertsio berria, Internet Explorer 8 hain zuzen ere. Nahiz eta gero eta lehiakide gogorragoak dituen, oraindik ere gehien erabiltzen den nabigatzailea da. Bertsio berri horrek dakartzan ezaugarrietako bat erabiltzailearen ohiturak ikasteko funtzionalitatea da. Hau da, erabiltzailea helbide bat idazten hastean, pixkanaka berak gehien erabiltzen duen helbidea proposatuko dio. Pribatutasunari ere garrantzi berezia eman zaio; hala, InPrivate moduan nabigatzeko aukera du. Aukera horrekin, webguneetan arrastorik utzi gabe nabiga daiteke. Bestalde, nabigazio azeleratzaile batzuk ere badakartza; horiekin, ohiko bilaketak (mapetan bilatzea, esaterako) azkartu egin nahi dira, egin beharreko klik-ak murriztuz. Euskarazko bertsioa oraindik ez dago eskuragarri.


praktikatu: eskuko behatzak ere ez dira igualak\neskuko behatzak ere ez dira igualak\nMintzapraktika programetan edozeinek har dezake parte, berdin dio euskaldun zaharra, euskaltegiko ikasle ohia edo euskaltegiko ikaslea bada. Berdin dio zein den bere jatorria, adina, lanbidea edo zeintzuk bere zaletasunak, azken batean, eskuko behatzak ere ez direlako igualak. Egitasmoen inguruko informazioa: http://praktikatu.blogspot.com/\nParte hartzeko datu hauek baino ez dira bete behar. Zure herria edo auzoa ez baduzu bertan topatzen jarri harremanetan gurekin eta dituzun aukerak azalduko dizkizugu.\nAEK-k praktika egitasmoak sustatzeko material dida...


Sprilur Taldearen industrialdeetan kokatutako 2.707 eguzki-xaflek energia fotovoltaikoko 4,28 milioi KWh ekoitzi dute 8 urtetan argindarraren sare orokorrerako - SPRI\nSprilur Taldearen industrialdeetan kokatutako 2.707 eguzki-xaflek energia fotovoltaikoko 4,28 milioi KWh ekoitzi dute 8 urtetan argindarraren sare orokorrerako\nSprilur-ek eta SPRI Taldean integratutako Industrialdeak sozietateek EEErekin batera parte hartzen dute 2008an hasitako hitzarmen batean, zeinaren bidez eguzki-xaflak instalatu baitira industrialdeetako teilatuetan. Zortzi urtetan eguzki-xafla horiek 4.282.067 KW energia fotovoltaiko sortu dute argindar sare orokorrerako.\nSprilur Taldeak apustu sendoa egin du garapen sostengarriaren eta energia berriztagarrien alde, eta emaitza onak lortzen ari da energia fotovoltaikoaren sorkuntzan. Zentzu horretan, 2008az geroztik 2.649.693 euroko inbertsioa egin da (%74 EEEk, %26 Sprilur Taldeak) Sprilur Taldeko enpresa-guneetan 2.707 eguzki-xafla jartzeko, eta instalatutako potentzia nominala 597,4 KWkoa da.\nHona hemen eguzki-energia lortzeko aukeratutako 11 instalazio fotovoltaikoak lurralde historikoka: 1 Araban (Amurrio), 3 Bizkaian (Artea-Aranzazu, Mallabia) eta 7 Gipuzkoan (Arrasate, Errenteria, Azkoitia eta Tolosa).\nBestalde, ekoitzitako energiari esker bueltan jasotako diru-sarrerei dagokienez, 1.930.945 euroko diru-sarrera metatuak erdietsi dira 2016ra arte.\nZentzu horretan, eta Sprilur Taldearen kalkuluen arabera, batez beste %72 inguru amortizatu da energia berriztagarrietan eginiko inbertsioa. Bestalde, kalkulatu da energia fotovoltaiko horrek sareari eginiko ekarpena dela 733 lagunek egiten duten batez besteko urteko argindar kontsumoa adinakoa.\nGarapen sostengarriari dagokionez, eguzki-xafletan eginiko inbertsioari esker, 279.516,60 kilo CO2 gutxiago metatu da atmosferan.\nSprilur Taldeak eta EEEk sinatutako hitzarmenaren arabera, Sprilur-en instalazioen eta teilatuen erabilera lagapenak 20 urteko indarraldia du, beraz, epe horretatik aurrera Sprilur Taldearen jabetzara itzuliko dira teilatu eta instalazio horiek.\nBi erakundeek eginiko hasierako azterlanen arabera, 13-15 urte bitarteko amortizazio-epea ezarri zen, betiere kokalekuaren arabera. Baina kalkulatu da instalazio gehienetan amortizazio-epea txikitu egingo dela, kontuan izanik batez besteko amortizazio-erritmoa %67koa izan dela orain arte.\n2030erako Euskadiko Energia Estrategiaren erronkak\n80ko hamarkadatik hasita, 2020rako Euskadiko Energia Estrategiari esker posible izan da politika energetikoko ekintza ugari abiaraztea. Zentzu horretan, eta 2030eko epemugara begira, Eusko Jaurlaritzak erronka berriak planteatu ditu energia eraginkortasunaren eta energia berriztagarrien testuinguruan, uste duelako funtsezko tresnak izango direla gure jarduerek ingurumenean eragiten duten inpaktua arintzeko, hiritarren energia kontsumoa murrizteko, enpresen lehiakortasuna indartzeko eta gizarte sostengarriagoa lortzeko.\n2030erako marko berri horretan, besteak beste, helburu hauek finkatu dira: 2030erako %40 murriztea negutegi efektua eragiten duten gasen isuria eta 2050erako %80; energia berriztagarrien kuota handitzea; energia eraginkortasuna %27 handitzea; eta energia merkeagoa ekoiztea kanpoko hornidurekiko menpekotasuna murriztuz. Hau da, energia lehiakorra, segurua eta merkea lortzea.


•\t#Bermeotunaminbiziarenaurka kanpaina Bermeoko Arrain Azokaren protagonista garrantzitsua izango da ikerketa eta elkartasuna ardatz izanik\n•\t#Bermeotunaminbiziarenaurka kanpaina maiatzaren 9tik 20ra izango da eta parte hartu nahi dutenek argazki bat igo behar dute atuna jaten Instagram, Facebook edo Twitterrera.\n•\tArgazki bakoitzagatik BTWC-ek euro bat bideratuko du Minbiziaren Aurkako Elkartera, minbiziaren prebentzioan atunaren onurak ikertzeko.\n•\tIkerketa Bizkaiko CIC Biogune-Ciberehd zentroak egingo du eta atunaren kontsumoak gibeleko minbiziaren prebentzioan dituen onurak aztertuko ditu.\nMinbiziaren prebentzioan atunaren onurak ikertzeko elkartasun kanpaina bat abiarazi du Bermeo Tuna World Capital ekimenak, Bermeoko Arrain Azoka elkartearen laguntzarekin. Parte hartu nahi duten pertsonek atuna jaten argazki bat egin behar dute eta sare sozialetara igo (instagram, facebook edo twitterrera) #Bermeotunaminbiziarenaurka edota #Bermeotunacontraelcáncer hashtag-arekin.\n#Bermeotunaminbiziarenaurka #Bermeotunacontraelcáncer kanpaina solidarioa gaurtik, maiatzaren 9tik, maiatzaren 20ra arte izango da eta atuna, ikerketa eta elkartasuna ardatz duen ekimen hau Bermeoko Arrain Azokaren protagonista garrantzitsua bilakatuko da maiatzaren 17, 18 eta 19an; izan ere, bertan Minbiziaren Aurkako Elkartea eta CIC Biogune zentroa stand batean egongo dira, euren lanaren berri emateko eta ikerketa honek duen garrantzia azaltzeko. Horrez gain, era ludiko batean jendeak atuna jaten argazkiak ateratzeko photocall-ak izango dituzte arrain azokaren hainbat eszenatokitan, besteak beste, Kofradia Zaharreko elkartasun gunean eta pintxoak jateko gunean.\nGuzti horren berri eman dute gaur prentsaurrekoan Bittor Orozek, BTWCeko presidenteak; Idurre Bidegurenek, Bermeoko alkateak eta Arrain Azoka elkarteko presidenteak; Gabriel María Otalorak, Bizkaiako Minbiziaren Aurkako Elkarteko gerenteak; Malu Martinez Chantarrek CIC bioGUNEk-Ciberehd Liver Disease laborategiaren zuzendariak, eta Alfonso Martínez eta Iker Oyenartek Liver Disease ikertzaileak CIC bioGUNEn.\nBertan azaldu dutenez, kanpaina hau gaur bertan, maiatzaren 9an, hasten da eta maiatzaren 20ra arte luzatuko da; hortaz, “minbiziari aurre egiteko ikerketari babesa eman nahi diotenek jadanik egin ahal dute, era oso erraz batean gainera: atuna jaten argazki bat egin eta facebook, instagram edota twitterrra igo”.\nArgazki bakoitzagatik BTWC ekimenak euro bat emango dio Minbiziaren Aurkako elkarteari eta lortutako dirua CIC Biogunek atunaren kontsumoak gibeleko minbiziaren prebentzioan dituen onurak aztertzeko egingo duen ikerketara zuzenduko da. Proiektu hori María Luz Martínez Chantar doktorearen laborategian garatuko da, Bizkaiko CIC Biogune ikerketa zentroan, hain zuzen ere.\nIkerketa honen helburu nagusia da Omega3 gantz azidoek, gibel minbizi modelo preklinikoetan dituzten efektu onuragarriak ebaluatzea. Ildo honetan, azaldu dutenez asko dira atunaren onurak osasunarentzat: atunak Omega3 asko du, antioxidatzaile indartsua da eta memoria eta ikusmena hobetzen ditu. Gainera, gehiegizko pisua eta obesitatea erregulatzen ditu, horregatik osasuntsu bizitzen laguntzen du eta arazo kardiobaskularrak izateko arriskua txikitzen du.\nEra berean, atuna janda gibeleko minbizia izateko arriskua txikitu egiten dela adierazi dute. Horregatik, #Bermeotunaminbiziarenaurka #Bermeotunacontraelcáncer elkartasun egitasmoaren garrantzia nabarmendu dute. Gainera, kontuan izan behar da gibeleko minbizia munduan gehien dagoen seigarren minbizi mota dela eta estatuan urtero 3.000 laguni aurkitzen zaion minbizia dela. Munduan gaixotasun honek eragiten dituen heriotzetatik, gibeleko hau da heriotza gehien eragiten duen bigarren minbizi mota.\n“Hortaz, pertsona guztiak animatu nahi ditugu gaurtik eta maiatzaren 20ra atuna jaten argazkia ateratzera eta #Bermeotunaminbiziarenaurka #Bermeotunacontraelcáncer hashtag-arekin sare sozialetara igotzera, atunaren kontsumoak gibelaren minbiziaren prebentzioan dituen onurak aztertzeko egingo duen ikerketa lagunduko duelako”, azpimarratu dute. Era berean, pertsona guztiak “25. Urteurrena betetzen duen Bermeoko Arrain Azokara animatu dituzte maiatzaren 17, 18 eta 19an bertan atunarekin, elkartasunarekin eta jasangarritasunarekin gozatzeko aukera izugarria izango dutelako”.


Azken Egunetako Santuen Jesu Kristoren Eliza - Wikipedia, entziklopedia askea.\n87 hizkuntza hedatua bildua\nAzken Egunetako Santuen Jesu Kristoren Eliza\n(«Mormoi» orritik birbideratua)\nBiblia eta Mormoien Liburua\nSalt Lake City, Utah, AEB\nAzken Egunetako Santuen Jesu Kristoren Eliza (ingelesez: The Church of Jesus Christ of Latter-day Saints, laburturik LDS Church), Mormoien Eliza izenez ezagunagoa, 1830. urtean New Yorken Joseph Smithek sortutako erlijio kongregazio kristaua da. Haren jarraitzaileek Jesu Kristoren ikasbideari jarraitzen diote, baina ez dute beren burua sartzen kristautasunaren hiru adarren barruan (katolikoak, ortodoxoak eta protestanteak). Hasiera batean gutxiespenezko izena bazen ere, gaur egun euren erlijioari mormonismo deitzen zaio oro har. Elizak kongregazioak ditu mundu osoan, eta egoitza nagusia Ameriketako Estatu Batuetako Utah estatuko Salt Lake City hirian dago.\nEliza honetako jarraitzaileei mormoi deitzen zaie.\n1.1 Joseph Smithen errebelazioak\n1.2 Mormoien sineskera\n1.3 XX.mendeko zabalkundea\n3 Mormoien doktrina\n3.2 Mormoien Liburua\n4 Barne antolaketa\n5 Eliza munduan zehar\nJoseph Smithen errebelazioak[aldatu | aldatu iturburu kodea]\n1830 urtean, Palmyra herrian, New York hiritik 80 bat kilometro iparraldera, 14 urteko nerabe bat bizi zen, Joseph Smith izenekoa. Haren hitzetan, Bibliako pasarte bat irakurri ostean,\n« Eta zuetako edonork jakituria falta badu, eska diezaiola Jainkoari, edonori emango baitio oparotasunez eta gaitzespenik gabe. Baina eska diezaiola fedez, dudatu gabe; dudatzen duena itsasoko olatua bezala baita, haizearen eramaten du eta aldetik alde botatzen du (Done Jakue 1:5-6) »\neta gogoeta sakona egin ostean, Aita Santuaren eta Jesu Kristoren ikuskari bat izan zuen. Berak honela deskribatu zuen gertatutakoa:\n« Eguzkia baino dizdiratsuagoa zen argi zutabe bat ikusi nuen nire buruaren gainean. Argi hau zerutik jaitsi zen, nigana ailegatu artean, eta airean nire gainean, bi pertsonaia ikusi nituen. Batek hitz egin zidan, nire izenez hots-eginez, eta bere kidea seinalatuz, esan zidan: “Hau nire seme maitea da: Entzun ezazu! »\nLehen ikuskari horri mormoiek “Lehen Ikuskaria” deitzen diote, eta Smithi esan zion ordurartean zeuden eliza bakar bat bera ere ez zela guztiz kristaua. Guztiek trukatu zituzten Jesusen ikaskizunak eta bere eginbeharra benetako Kristoren Eliza sortzea izango zela jakinarazi zion.\nUrte batzuk beranduago, 1823ko irailaren 21ean, Smithek beste ikusketa bat izan zuen: aingeru batek, Palmyratik oso gertu zegoen amildegi batean, eskuizkribu sakratuak lurperatuta zeudela esan zion, urrezko plantxan idatzita. Beren edukiak Ameriketako prehistoriaz datu esanguratsuak zituelarik. Smith abiada bizian joan zen idatzi haiek aurkitzekotan, pala batez lagundurik. Aurkitu zituen bai, baina ezin zuen ezertxo ere ulertu, hizkuntza ulergaitz batean idatzirik baitzeuden. Gaur hartan bertan, aingeru batek bularreko- magiko bat eman zion, Umim deritzona. Honen bidez, testuaren esanahia ulertu ahal izan zuen eta ingelesera itzuli zuen.\nMormoien sineskera[aldatu | aldatu iturburu kodea]\nSalt Lake City-ko mormoien tenplua\nJainkoak bere semea Jesu Kristo bidali du lurrera, gizakiaren bekatuak ordaintzeko. Hortaz gain, mormoien iritziz Jesusek antolatu zuen Eliza, apostolei deituz, eta hauek bere izenean ekin zezaten utziz. Baina, apostoluak jarraituak eta hilak izan zirenez, Elizak bere egia galdu zuen, eta horregatik gaur egun exisistitzen dira horrenbeste eliza. Horregatik, beraien galderetako bat, gaur egun profetak eta apostoluak dauden da, eta erantzun zabalduena hau da: Jainkoak lehen bezain beste maite du gizakia, beraz, eliza berri bat antolatu nahiko du, eta horretarako profetak eta apostoluak bidaliko ditu.\nTalde horiek indar handia hartzen joan ziren eta gaur egun, mundu osoan jarraitzaile asko dituzte. Elizak gararazi ditu. Adibidez, Euskal Herrian, mormoiek eta Jehovaren Lekukoek kide ugari dituzte: milaka batzuk euretako bakoitzak, gehixeago Jehovazaleek. Horiek 1830ean sortu ziren “Azken Egunetako Santuen Eliza” izenez eta Ameriketako Estatu Batuetako mendebaldera joanda basamortuan Salt Lake City hiria eraiki zuten.\nMormoiak, gaur egun, hamaika milioi inguru dira eta kontinente guztietan sakabanatuta daude. Eliza metodistatik sortutako “Salbazio-armada” 80 herri baino gehiagotan dago. Gizarteko izurriteen kontra eta pobreei laguntzen saiatzen dira. Sektena forma berria den arren, ugaltzeko joera dute eta gero eta kide gehiago dituzte. Gaur egun, munduan 10.000 baino erlijio-talde gehiago dago eta duela ehun urte 2.000 besterik ez ziren. Hazkunde ikusgarri horrek erlijio tradizionaletan kezkak leuntzeko laguntzarik aurkitzen ez dutenen ondoeza adierazten du.\nJesus Hidalgo mormoiak ematen du bere elizaren zenbait ezaugarriren berri: "Joseph Smith profetak sortu zuen, XIX. mendean. Hainbat elizatan bila ibili eta gero, Jaungoikoa agertu zitzaion, eta ez bilatzeko gehiago esan zion, eliza guztiak oker zebiltzala". Smithi eman zitzaion, orduan, benetako eliza sortzeko agindua: Azken Egunetako Santuen Jesu Kristoren Eliza (mormoiak, lagunartean). "Izan ere, Bibliaz gain, Mormoien liburuari jarraitzen diogu". Bibliari baino dezente jaramon handiagoa eginez, kristau gehienek leporatzen dietenez. Batzuen ustez, AEBen neurrirako egindako erlijioa da mormoiena. Besteak beste, Jesusen itzulera AEBetan gertatuko dela iragarrita daukate. Jehovaren lekukoek bezala, bizimodu purua egiten saiatzen dira, erre gabe, alkoholik edan gabe. Gainera, debekatuta daukate kafea eta tea hartu. Jaunartzea, urez egiten dute (Jesusek esan ziolako Joseph Smithi), ardoaren kaltetan.\nTalde biek gorputza guztiz urperatuz egiten dute bataioa, eta sekula ez jaio berriei, ume koxkorrei baizik.\nXX.mendeko zabalkundea[aldatu | aldatu iturburu kodea]\nMormoien eliza antolaturik zegoela eta euren sorleku gisan Utah estatua bereganaturik zutelarik, alboko estatuetan barrena zabaltzen hasi zen, eta geroago lurralde osoan zehar. XX. mendearen erdialdean Latinoamerikan eta Europan zabaltzen hasi ziren, eta gaur egun, proseletismo aktibo izugarria egiten ari dira Afrika eta Asiako zenbait tokitan.\nGaur egun, sekulako eragina dute mormoiek ekonomia alorrean, eta baita politikan ere, Utahko estatuan. Bertan telebista kateak, irrati kateak, egunkariak, aldizkariak eta beste hainbat komunikabide euren menpean dituzte. Salt Lake City hirian hizkuntza eskola bat dago, eta bere eginbeharra, misiolari gazteak berenganatzea da, ondoren hamar hizkuntza desberdin hitz egiten dituzten tokitako pertsonak mormoi bihurtzeko.\nMisioa[aldatu | aldatu iturburu kodea]\nAzken Egunetako Santuen Jesu Kristoren Elizaren misioa, pertsonak Jesu Kristorengana etortzera gonbidatzea eta bere alboan perfekzionatzea da. Misio honek hiru fase ditu eta hauen bidez, kideak eta kide ez direnak bizitzan aurrerapausu handiak eskuratuko dituzte bai alor erreal eta baita espiritualean ere. Aldi berean, Elizaren ohitura eta tradizioen oinarria dira:\nEbanjelioa aldarrikatzea: Elizak, bere jatorritik, misio programak ezagun egin ditu. Haurtxo direnetik, buruan sartzen diete 19 eta 25 urte bitartean misio bat egin beharko dutela. Gazte hauek, euren jaiolekuetatik bi urterako abiatzen dira, beraien denbora eta ahaleginak ebanjelio predikatzen gastatzeko, misiolari bakoitza bere gastuen kargu egingo delarik.\nSantuak perfekzionatu: Misio honek hainbat programa ditu: orientazio familiarra (Elizatik bananduta edo banantzear dauden kideen espiritualtasuna indartzeko), etxe gaua deritzona, astelehen gauean Elizan biltzen dira familiak eta bertan, aitek ebangelioa erakusten dien gainontzekoei.\nHildakoei goraipamena: Kristauen artean oso ohikoa da gertakari hau bere sorreratik eta hildakoen bataioa ere bere baitan hartzen du. Beste ekintza batzuk ere, betiereko ezkontza esate baterako, Elizaren tenpluetan gertatzen dira.\nMormoien doktrina[aldatu | aldatu iturburu kodea]\nJainkoa[aldatu | aldatu iturburu kodea]\nSakontzeko, irakurri: «Jesu Kristo»\nSalt Lake City-ko tenpluan bisitarientzako zentroan dagoen Kristoren estatua\nEliza Mormoian Jainkoa "Betiko Aita" dela irakasten da; hau, perfektua eta glorifikatua da, ahalmen guztiak ditu, bidezkoa da, errukitsua, eta dena maite du. Bere semeak izateagatik, gizakia maite du, eta hauentzat onena nahi du.\nJainkoa ezagutzerakoan zoriontasuna ekartzen du. Hau ezagutzeko esanekoa izan behar da. Obedientziaren bidez, onespenak jasoko ditu gizakiak, eta zorion handiagoa bere bizitzan. Eliza Mormoiaren sinesmenen arabera, Jainkoak gizakiaren gorputz antzekoa du, nahiz eta hau perfektua eta glorifikatua den.\nDoktrina mormoiean ikasten denez, bizitzaren aurretik, Jainkoarekin bizi zen gizakia, aita-semea bezala. Hauengan duen maitasunarengatik, “Salbazio plana” prestatu zuen, bere semeei bera bezain zoriontsua izateko aukera emateko. Pertsona baten zoriontasun gorena Jainkoak berarekin betirako bizitzera gonbidatzen duenean da. Propositu horrekin egin zuen Jainkoak bere semea, beregan sinesten duen guztia salbatzeko. Obedientziaren bidez, Lehenengo Printzipioak betez, eta Ebanjelioko esanak betez bere bidea egiten has daiteke gizakia..\nMormoien Liburua[aldatu | aldatu iturburu kodea]\nSakontzeko, irakurri: «Mormoien Liburua»\nLiburu sakratua da, Bibliarekin bat egiten duena, eta Mormoien Elizako jarraitzaileek Lurreko libururik egiazkoena dela diote. Beraien erjilioaren giltza da. Liburua Jainkoak antzinako Ameriketako biztanleekin izandako komunikazioaren istorioa da. Liburuan Jesu Kristoren misioa ematen da aditzera, Biblian bezalaxe.\nHeriotzak banaketa esan nahi du. Bi heriotza mota daude:\nHeriotza espirituala; bekaturen bat egiteagatik espiritua Jainkoarengandik urruntzen da.\nHeriotza fisikoa; espiritua gorputz hilkorretik separatzen denean, gorputza hil egiten da, eta espirituak bizitzen jarraitzen du. Jesu Kristori esker, gizaki guztiek irabazi diezaioke heriotza fisikoari, eta heriotza espiritualari obedientziaren bidez.\nMormoien Elizaren arabera, heriotzaren ondoren dagoen bizitza, leku alai eta zoriontsu bat da eta bertan bakoitzak bere inguru maitatuarekin egoteko aukera du.\nBarne antolaketa[aldatu | aldatu iturburu kodea]\nApaizgoa da Jainkoak Elizako jarraitzaileei eman dien agintaritza, beraien Eliza zuzendu eta bedeinkatzeko. Mormoien ustetan, Apaizgoaren bitartez, Jainkoak Lurrean duen erresumako gai nagusiak zuzentzen ditu. Apaizgoa hainbat motatako kideek osatzen dute, bakoitzak bere ardurak dituelarik. Ardura berdinak dituzten kideek Quorum-a osatzen du: Quorumak mota hauetakoak dira: Diakonoak, Maisuak, Apaizak, Presbiteroak, Zaharragoak, Apaiz Gorenak, Hirurogeita hamar eta Apostoluak. Quorum bakoitzak bere presidentea du, honako antolaketarekin:\nDiakonoak: 12-13 urteetako gazteak izaten dira. Presidentetza presidente batek eta bi kontseilarik osatzen dute. Auzo mailan eratzen dira.\nMaisuak: 14-15 urteetako gazteak izaten dira. Presidentetza presidente batek eta bi kontseilarik osatzen dute. Auzo mailan eratzen dira.\nApaizak: 16-18 urteetako gazteak izaten dira. Presidentetza apezpiku batek eta bi presbitero laguntzaileek osatzen dute. Auzo mailan eratzen dira.\nZaharragoak: 18 baino gehiagoko helduak izaten dira. Presidentetza presidente batek eta bi kontseilarik osatzen dute. Auzo mailan eratzen dira.\nApaiz Gorenak: Estatako Presidentetzak agintzen ditu. Auzo mailan eratzen dira.\nHirurogeita hamarrak: Zazpi presidenteek agintzen ditu. Mundu mailan eratzen dira.\nApostoluak: Presidente batek agintzen ditu, Elizako agintari gorenetako bat izaten da.\nLehen Presidentetza: Eliza zuzentzen duen aginte gorena da. Apostolu diren hiru gizonek osatzen dute.\nLehen Presidentetza :\nbi kontseilariek lagundua\nHamabi Apostoluen Quoruma :\nHamabi Apostoluen Quorumeko presidentea, beste hamaika apostoluekin\nHirurogeita Hamarren Quoruma :\nHirurogeita Hamarren Quorumeko Presidentea\n(zazpi presidenteek osatua)\neta hainbat Quorum, non bakoitzak "Hirurogeita Hamar" izeneko kideak dituen\nHirurogeita Hamarren Lehen Quoruma Hirurogeita Hamarren Bigarren Quoruma\nHirurogeita Hamar-en hirugarren, laugarren, bosgarren, seigarren, zazpigarren eta zortzigarren Quorumak\nEremuko Presidentetzak :\nHirurogeita Hamar-eko kideek osatzen dituzte, eta kasu berezietan, apostoluek Tenpluen Presidentetzak Misioen Presidentetzak\nAuzoko Azpepikuak edo Presidenteak Zaharren Quoruma Apaiz Gorenen Quoruma Patriarka\nDiakonoen Quoruma Maisuen Quoruma Apaizen Quoruma\nEliza munduan zehar[aldatu | aldatu iturburu kodea]\nMormoien presentzia munduan txikia da, batez ere Ameriketako Estatu Batuetan aurki ditzakegu. AEBetako biztanleriaren ia %2 mormoiak dira, 6.000.000 herritar inguru. Atzetik Mexiko, Brasil eta Filipinak daude; 1.200.000, 1.100.000 eta 632.000 kiderekin hurrenez hurren. Tongan biztanleriaren %45 mormoia da, mundu ehunekorik altuena.\nEuropari dagokionez, kide gehienak Erresuma Batuan (186.000 kide), Espainian (44.000), Portugalen (38.000) eta Alemanian (37.000) daude. \nJoseph Smith profetaren aitormena\nEbanjelioaren oinarriak[Betiko hautsitako esteka]\nHimnoak eta ume kantak\n↑ History of the Church, Tomo 1, Capítulos 1–5. José Smith-Historia 1:16-17 (en español).\n↑ Anthony D. Perkins, “El grande y maravilloso amor”,. Liahona, Azaroa 2006, 76–78. Eskuratze-data: 2008ko apirilaren 20a.\n↑ Ikus Doctrina y Convenios 132:19-20. (Gaztelaniaz)\n↑ Ebanjelioaren Printzipioak, or. 203. Atala 47. La Exaltación. Ikus  (Gaztelaniaz)\n↑ Ezra Taft Benson, A New Witness for Christ, Ensign, Azaroa 1984, 6. Eskuratze-data: 2008ko apirilaren 13a.\n↑ Russell M. Nelson, Testigos de las Escrituras, (Gaztelaniaz). Liahona, Azaroa 2007, 43–45. Eskuratze-data: 2008ko apirilaren 13a.\n↑ a b c Deseret News Church Almanac, 2010\n↑ a b c LDS Newsroom\nElizaren webgune ofiziala (Ingelesez) (Gaztelaniaz) (Frantsesez) (Alemanez) (Portugesez) (Italieraz)\nElizaren webgunea Espainian (Gaztelaniaz)\nMormoiak: Nortzuk dira?\nMultimedia: The Church of Jesus Christ of Latter-day Saints\nISNI: 0000 0004 0507 3153\nBNF: 11882435k (data)\nOpen Library: OL6657815A\nGutenberg proiektua: 11\nKristautasuna Ameriketako Estatu Batuetan\nOrriaren azken aldaketa: 22 azaroa 2021, 19:50.


Donostia Zinemaldia :: Nur eta herensugearen tenplua\nJuan Bautista Berasategi Euskal Herriko animazio-zinemaren aitzindaritzat jotzen dute. 1977an egin zuen debuta, Ekialdeko izarra marrazki bizidunetako film laburrarekin. Horren atzetik etorri ziren Fernando Amezketarra (1981) eta Kukubiltxo (1983). 1985ean Kalabaza tripontzia zuzendu zuen, euskal zinemaren historiako marrazki bizidunetako lehen film luzea. Ondoren, Astakiloen abenturak eta kalenturak (1987) zuzendu zuen, Bernardo Atxagaren gidoian oinarrituta. 1991n Balearenak estreinatu zuen, eta 1997an Ahmed, Alhambrako printzea, Goya sarirako izendatua. Joan den apirilean hil zenez, film postumoa da Nur.


Bazenekien Gabonetan sexu gehiago dugula? — Gaztezulo\nBazenekien Gabonetan sexu gehiago dugula?\nBazenekien Gabonetan sexu gehiago dugula? Hona hemen zazpi arrazoi! https://www.gaztezulo.eus/albisteak/bazenekien-gabonetan-sexu-gehiago-dugula https://www.gaztezulo.eus/albisteak/bazenekien-gabonetan-sexu-gehiago-dugula/@@download/image/1545308636_024171_1545309311_noticia_normal_recorte1.jpg\nHona hemen zazpi arrazoi!\nEz dakigu hotza den, Gabonetako argiak edo janari goxoa... baina bat-batean, gure sexurako desioak gora egiten du egunotan. Zergatik ote? Hemen dituzue zazpi arrazoi:\n1) DENBORA LIBREA: Opor egunak dituzuenok, zorionekoak zarete! Denbora librea izateak beti errazten ditu gauzak; gainera lo gehiago egiteko aukera ere baduzue, edo ez...\n2) JANARI AFRODISIAKOA: Egunotan bapo irentsiko dituzue turroia, mariskoa, foie, bonboiak... bada jakin ezazue jaki horiek kilo batzuk gehitzeaz gain efektu afrodisiakoak ere badituztela!\n3) ALKOHOLA: Parranda eta jaietako lagun likidoak beste behin lagunduko dizue... ez da ala? Ez da sekretua alkoholak harremanak egiteko lagungarri moduan askotan funtzionatu duela, beraz, topa!\n4) MAITASUNA: Horrenbeste iragarki, film erromantiko eta abesti maitekor kontsumituta, ez dago ekiditerik; ingurukoak inoiz baino gehiago maite ditugu Gabonetan!\n5) POZTASUNA: Eta bai, argitxoek, opariek, lagunekin egindako afariek eta jan zein lo bapo betetzeak gure umorea alaitzen du... bizitzako plazerak, jan, jo eta lo!\n6) OPARI 'BEREZIAK': Bereziak hitza erabiltzean gaizki pentsatu duzuenok asmatu duzue; bai, hala da, jostailu erotikoez ari gara! Oraindik opariak erostekotan bazabiltza, badakizu... pilak izan ditzala!\n7) ITXURA ZAINTZEA: Eta nola ez, horrenbeste konpromiso izanda, gure itxura ohi baino gehiago zaintzen dugu egunotan. Afarietan, bazkarietan, parrandetan... oraindik ez dakizu nola jantziko zara urte zaharrean? Ez ahaztu azpiko arropa gorriduna!\nEuskal Autonomian mugitzeko laneko baimena deskargatu


Sargori ipuin liburua - Pello Lizarralde - Karrikiri Euskal Denda\nSargoriaren pisua present dago hamar ipuin hauetan. Uda garaiko bazkalosteko giro itogarrian murgilduta daude pertsonaiak, beraien aisian edo lan orduetan patuak irekiko dituen zirrikituei erreparatu gabe.\nBatzuetan, gertakizunek zauri nimiño bat eginen dute gogoan; beste batzuetan, aldiz, henotzaren tamaineko amildegia zabalduko dute, lagun minak baitira sargoria eta tragedia. Denetan, sapa dagoenean gorputzak jasaten dituen sentsazioak ikusi, dastatu, usaindu eta ukituko dituzu,\nirakurle, pertsonaiekin batera; baina haiengan izkutatzen diren nahi ilunak igarri egin beharko dituzu. Orduan ezagutuko duzu zure bizitza ere elipsiek betetzen dutela.\nHirira doan ...


Lurpeko fruitua, izar bihurtuta - Lautada - Alea.eus\nLurpeko fruitua, izar bihurtuta\nEstitxu Ugarte Lz. de Arkaute 2021-10-07 08:30\nNekazaritza Ministerio frankistak patataren kakalardoari buruzko filma grabatu zuen Dulantzin. MAPA\nPatataren laborean eta ikerketan lehen mailako postua izan zuen Lautadak, XIX. eta XX. mendeen artean; eta hain ospetsua zen, non film labur bat ere grabatu zuten bertan. Gaur, Iturrieta patataren puntako zentro teknologikoa den arren, laborea gainbehera doa.\nBerrehundik gora urte ditu jada Araba patateroaren topikoak. Independentzia Gerraren ondoren, 1808 eta 1814 artean, herrialdean zabaldu zen patataren laborantza eta kontsumoan du oinarri mitoak. Gipuzkoan eta Bizkaian, aldiz, garai horretan utzi zioten patataren laborantzari, pertsonentzako "kalitate eskaseko elikagaia" omen zelako. Nafarroan, berriz, arestikoa da "patataren iraultza", XX. mendearen 60. eta 70 hamarkadakoa hain zuzen ere.\nAraba, arabarrak eta patata protagonista duen sailaren azken pasartea Udapa kooperatiba arabarrak idatzi du. Neiker zentro teknologikoarekin indarrak batuta Edurne izeneko patata barietate berria garatu du, eta 15.000 kilo patata biltzea espero dute, aurten, lehenengo uztan. Aguraingo Azoka bere horretan ospatuko balitz, toki esanguratsua izango luke Edurnek Lautadako gainontzeko produktuekin batera.\nHalere, puntako ikerketaren eta klonazioaren jomuga izatera iritsi arte, garai bateko Arabako labore izarra eta patata landatzen zituzten lurraldeko nekazariak behin baino gehiagotan bihurtu dira pelikuletan, kanpaina politikoetan eta mota guztietako jardueretan protagonista eta izar nagusia.\n'El escarabajo de la patata'\nLautadako laboreen eta nekazarien inguruko lehen dokumentu filmikoetako bat Espainiako Nekazaritza, Arrantza eta Elikadura Ministerioko (MAPA) funts digitalen artean gordeta dago. Frankismoko Nekazaritza Ministerioaren Prentsa eta Propaganda sailak argitaratu zuen, 1945. urtean, eta No-Do saioaren estiloko honako sarrera du: "Hermoso patatal; bien orgullosos pueden estar de él los agricultores que lo cuidan. El pueblecito en que viven es un pueblo feliz; motivos tiene para estar alegre. Sus habitantes son trabajadores y agricultores inteligentes y consiguen magníficas cosechas de patatas, tan excelentes, que se venden con un buen sobreprecio. Tan feliz es el pueblo que se llama Alegría".\nEl escarabajo de la patata (Patataren kakalardoa) izena duen filma Francisco Gonzalez de la Riva Villa Alcazarko markesak eta Nekazaritza Ministerioko Argitalpen, Prentsa eta Propaganda saileko zuzendariak grabatu zuen. Nekazariek kakalardo izurriari nola aurre egin behar zioten erakustea zen asmoa. Izan ere, XIX. mendearen amaieratik, patata amerikarretatik sortutako kakalardo izurrite batek Europako uzta akabatu zuen.\nEspainiako estatuan ere eragin handia izan zuen izurriteak, eta plagiziden onurak zabaltzeko propaganda-makineria guztia martxan jarri zuen frankismoak. Are gehiago, kakalardoaren kontrako pozoiak erabiltzeari uko egiten zioten nekazariak zigortzeko legeak onartu ziren; kontzentrazio-esparru batean bukatu zezaketen, isun handiak ordaintzera behartu ahal zituzten edo patataren uzta konfiskatu ahal zitzaien.\nBada, testuinguru horretan garatu zen frankismoaren nekazaritza-zinema,"irakasteko" helburuarekin, eta Francisco Gonzalez de la Riva egile nagusietako bat izan zen. 70etik gora filmetan, landa-mundu idilikoa aurkeztu zuen, gerraosteko errealitatearekin bat egiten ez zuena, abertzaletasun espainiar grinatsuaren diskurtsoaren barruan.\nPelikularen narratibari dagokionez, narratzailearen ahotsa erabili ohi zuen markesak, berezko soinurik gabeko eszenen mendeko kontakizunaren oinarrizko elementu gisa; eta bere soinu-banda preziatuenak musika klasikoaren erreferentziaz josita zeuden, oso zalea baitzen.\nOsagai horiek guztiak 1945eko El escarabajo de la patata lanean agertzen dira. Ikuspegi narratibotik, Villa Alcazar markesak parabola erabili zuen baliabide didaktiko nagusi gisa, eta batzuetan grafikoak eta marrazki bizidunak ere txertatu zituen. Hala nola, Lautadan grabatu zuen dokumental laburraren hasieran, garezur bat agertzen da, eta kakalardo bihurtzen da izurriteak inbaditutako Espainiako mapa baten gainean. Hizkera herrikoiaren erabilera ere ikusi daiteke, eta publikoaren interesari eusteko asmoz, pasadizoak, "txisteak" eta "umorea" tartekatu zituen.\nEgileak berak dokumentalari buruz idatzitako artikuluetan aitortu bezala, "gai zaila eta desatsegina"ri buruzko dokumentala "film monotono eta aspergarri bat" ez izatea bilatu zuen, eta landa eremukoak ez zirenentzat ere pelikula erakargarri egitea."Kakalardoei eta larbei buruz egindako film batek monotonoa eta aspergarria izatea beste erremediorik ez du; interesgarria da soilik patataren laborean aritzen diren nekazarientzat, eta bisitari arrotz eta desatsegina patatetan aurkitzen duten gizonentzat".\nModu horretan, txantxak eta irakaspenak tartekatuz, hamaika minutuko filma grabatu zuen, albistegi baten forma batzuk erabiliz, grafikoak eta marrazki bizidunak. Gai serioari sarrera umoretsua egiteko eta ikusleen arreta lehenengo momentutik erakartzeko, hodei batzuen plano batzuk grabatu zituen estudioan, eta kakalardoak Lautadako larreetan jausgailuekin salto eginez jarri zituen.\nAmaieran, berriz, bentzeno hexakloruroa hartu duten hogeita hamar kakalardo ingururen agonia bitxia grabatu zuen, La Cucaracha eta Danza Macabra abestien musikarekin lagunduta. Bukatu baino lehen, filmari ukitu optimista bat eman nahi izan zion egileak, eta honako hau entzun daiteke: "El pueblo Alegria, como muchos otros, ha luchado y ha vencido. Lo que no puede hacerse es cruzarse de brazos y esperar que los pajaritos del cielo o los bomberos no limpien los patatales".\nPatataren kakalardoari buruzko pelikulan, Arabako Lautada ez da kasualitatez erabiltzen den erreferentzia. Villa Alcazar markesaren dokumentalak plagiziden kontrako iritziak aldatzeko erabili izan zuen frankismoak; eta kakalardoak kaltetutako lurraldea izateaz gainera, Lautadan zegoen Iturrietako Patata Hobetzeko Estazioa, izurritea amaitzeko jarduera aitzindariak egiten ari zen esperimentazio gunea.\nIzan ere, 1933. urtean, Iturrietan patataren laborea hobetzeko gunea sortu zen. XX. mendeko 30. hamarkadan, patata zen, gariaren ondoren, Espainiako Estatuko laborerik garrantzitsuena. Alta, gero eta produkzio txikiagoak eta txarragoak jasotzen ari ziren nekazariak, eta birusen astindu handia atzematen ari zen barietate zaharretan. 1933an, Errepublikako gobernuak Jose Maria Diaz de Mendibil nekazaritza-ingeniari gasteiztarrari krisi larria konpontzen saiatzeko plan bat egiteko eskatu zion.\nHorrela sortu zen Patata Hobetzeko Estazioa, Iturrietako mendatean. Bertan, 972 metroko altueran, Holandan, Belgikan, Alemanian eta Frantzian egin zituen bidaia ugarietan ikasitako teknika berritzaileak aplikatzen hasi zen Diaz de Mendibil.\nGaraiko adituei bereziki egokiak iruditu zitzaizkien, Arabako tradizio patatazaleaz gainera, ingurune horren isolamendua eta altitudea. Hala, Iturrietako Partzuergoarekin "adostutako" 59 hektareako lurretan, Arabako Foru Aldundiko teknikariek proiektuaren lehen planoak egin zituzten, inportatutako barietateak egokitzeko lanei ere ekin zieten orduan, eta beste herrialde batzuetan egindako hautapenez baliatu ziren "patataren santutegia" martxan jartzeko.\nIturrietako lehen patata mota Eminencia bataiatu zuten; egun desagertuta dago, baina goiztiarra eta errendimendu handiko landare barietatea zen. Patataren laborantza berreskuratzeko gune horren arrakastaren ostean, Estatuko beste herrialde batzuetara hedatu zen egitasmoa: Arabakoaz gain, Leon, Huesca, Asturias, Nafarroa, Bizkaia, Gipuzkoa, Madril eta Kanariar Uharteetan behaketa eta esperimentazio guneak ere sortu ziren.\nEspainiako Gerraren ondorioz lortutako aurrerapen asko galdu baziren ere, Iturrietako proiektuak aurrera egin zuen Francisco Francoren diktaduran, eta Diaz de Mendibilek bertako arduraduna izaten jarraitu zuen. Izan ere, 1941. urtean, Ereiteko Patataren Zerbitzu Nazionalaren buru izendatu zuten Diaz de Mendibil, eta patataren kakalardoaren izurritea erabat zabalduta zegoen une horretan, patata barietate berriak sortzeko ardura izan zuen Iturrietako haztegiak.\nFrankismoaren lehen urte horietan, ingeniari agronomoen eta agintari frankisten artean, lehiaketa publikoen sistema bat martxan jarri zuten, baita ereiteko pataten banaketa, kalitatezko ziurtagiriak eta laboreen zaintza. Modu horretan, gainera, landa eremuko nekazarien eta oro har biztanleen kontrola bermatu ahal izan zuten.\nHalaber, patataren ikerketa gunea Iturrietako mendietan kokatzeak antzinako herrixka birpopulatzea ekarri zuen, XIX. mendean, ermita eta ermitauaren etxea eraitsi zituztenetik, biztanlerik gabeko eremu gisa agertzen baitzen. Hala, hamar familia joan ziren bertara lanera eta bizitzera, eskola eraiki zuten, eta kapera bat ere.\n1945ean, langileentzat etxebizitzak, makineriarentzat eta nekazaritza produktuentzat biltegiak eta pabiloi berriak eraiki zituzten bertan; eta 1955ean, Iturrietako baserriaren bigarren inaugurazio ofiziala egin zuten, Francisco Franco diktadorearen aurrean.\nBestalde, 50. hamarkadan, Patata Hobetzeko Estazioa Arkautira zabaldu zen, Gasteiztik lau kilometrora. Bertan zegoen 1851. urtetik Arabako Diputazioak sortutako Nekazaritzako Etxalde Eredua. Harrezkero, gorabehera handiak bizi izan dira haztegian.\nEgun, puntako zentro teknologikoa da, Neiker Institutuaren menpe, eta barietate berriak garatzen ari dira bertan, hautaketa klonaleko prozesuen bitartez, estatuan eta Europako Batasunean patata ekoizten duten eskualdeetako baldintza agroklimatikoetara egokituta. Orain arte, hogeita hamar barietate baino gehiago erregistratu dituzte, eta horietako zenbaitek arrakasta handia lortu dute. Europako McDonaldsetan erabiltzen duten Zorba patata mota, esate baterako, Iturrietan hazitakoa da.\nPatataren produkzioan, ordea, protagonismoa galdu du Arabak. Kakalardoaren krisia bezain kaltegarria izan da Europan lehiatu ahal izateko ezarri den eredua. 80. hamarkadan 18.000 hektarea patata ereitetik 1.200 hektarea eskasera igaro da; eta 2.000 ustiategitik gora izatetik 300 baino ez izatera.


Cinema 4D eta horrekin egin dezakezun guztia | Sormenak linean\nLua louro | | General, Baliabideak\nZinema 4D Maxon konpainia alemaniarrak garatutako 3D grafikoak eta animazioak sortzeko programa da, Windows zein Mac-entzat aurki dezakeguna. Interesatzen zaizuna mundua bada Motion graphicsHau da erabiltzen ikasi behar duzun programa.\nAurkitzea zaila den arren gaztelaniaz idatzitako materialabeste hizkuntza batzuetako bideo tutorialak jarraitzea nahiko erraza izaten da. Mezu honetan programa honekin lor daitekeenaren zenbait adibide eta Cinema 4D-rekin hasteko lotura interesgarri batzuk ekartzen dizkizuegu. Jarrai irakurtzen!\n1 Cinema 4D-rekin egina\n2 Cinema 4D ikasteko baliabideak\nCinema 4D-rekin egina\nCinema 4D ikasteko baliabideak\nEskuliburua: Hasi nahi baduzu irakurri behar duzun lehen fitxategia da aprender programa hau erabiltzeko. Gaztelaniaz dago eta lanerako espazioa eta tresnak ezagutzeko gida da.\nC4DES: Bat da foro espezifikoa Cinema 4D filmean, zure galderak edo dagoeneko ebatzi dituzunetatik ikasteko. Horrez gain, 4 euroren truke deskarga dezakezun aldizkaria argitaratzen dute. Badira aurreko zenbakiak 84 edo 2 eurotan aurki ditzakegunak. Argitalpen honen lehen zenbakiak, # 1 eta # 7 bitartekoak, doako deskarga daitezke.\nCGSociety (ingelesez): Ezagutzen dudan 3Dko lineako komunitate handiena da. Eta, bestela, nola ez, programari eskainitako atala dute (foroa ere bada).\nImagedigital.cl: 14 baino gehiago videotutoriales Zinema 4D doan.\ngriseskalagorilla: Aurreko mezu batean hitz egin genuen.\n80 tutorial (ingelesez): Ingelesez egon arren, programa egokia izateko eta prozesuak barneratzeko modu ona dira.\nPariah Studios: Bideo tutorial gehiago ingelesez, oraingoan Pariah Studios-en eskutik.\nBideo tutorialak (ingelesez eta ordainduta): Cinema 4D ikastaro espezializatu batera joango bagina bezala. Hori da Tutore Digitalek eskaintzen dutena. Entrenatzen jarraitzeko dirua inbertitu nahi dugun aztertzeko aukera.\n40 Cinema 4D Tutoretzak (ingelesez)\nKing Comaren irudia\nDamian Aimers-en irudia\nMarco Dattiloren irudia\nMarco Venturelliren irudia\nMichael Marcondes-en irudia\nPavel Zoch-en irudia\nDennis Brunn-en irudia\nInformazio gehiago - 3Drako tutorialak: Greyscalegorilla, 40 Cinema 4D Tutoretzak\nArtikuluaren bide osoa: Sormena linean » General » Zer egin dezakezu Cinema 4D-rekin


Gaixotasun mentalak dituzten milaka pertsona lotuta bizi dira — Gaztezulo\nGaixotasun mentalak dituzten milaka pertsona lotuta bizi dira\nGaixotasun mentalak dituzten milaka pertsona lotuta bizi dira Mundu osoan milaka pertsona osasun mentaleko instituzioetan edo euren etxeetan lotuta bizitzera behartuak izaten dira pairatzen dituzten gaixotasun mentalengatik. https://www.gaztezulo.eus/albisteak/gaixotasun-mentalak-dituzten-milaka-pertsona-lotuta-bizi-dira https://www.gaztezulo.eus/albisteak/gaixotasun-mentalak-dituzten-milaka-pertsona-lotuta-bizi-dira/@@download/image/1*_dIKePVPSjIAAzJ-MizLvw.jpg\nMundu osoan milaka pertsona osasun mentaleko instituzioetan edo euren etxeetan lotuta bizitzera behartuak izaten dira pairatzen dituzten gaixotasun mentalengatik.\nZenbait herrialdetan denbora luzez konfinatuak izaten dira pertsonak Human Right Watch erakundearen txostenak ezagutarazi duenez.\nGiza eskubideen aldeko erakundeak adierazitakoaren arabera, kasu askotan, higienerik gabeko eta gainezka dauden instituzioetan egoten dira lotuta, euren gaixotasunari aurre egiteko inongo laguntzarik eskaini gabe. Konfinatuta pertsona askok leku berdinean jaten dute, lo egin, pixa edo kaka egin Txostenak Afganistan Txina, Ghana, Indonesia, Kenia, Mexiko, Nigeria edo Yemen bezalako herrialdeak aztertu ditu.\nMundu mailan estimatzen da 792 milioi pertsonek gaixotasun mentalak dituztela. Zifra horren barruan bost umetatik bat sartzen da. Alta, gobernuek euren osasun aurrekontuaren %2 bakarrik erabiltzen duten osasun mentalei aurre egiteko.\nErakunde honek txostena osatzeko honelako arazoak dituzten 350 pertsona elkarrizketatu ditu, baita erlijio liderrak, osasun langileak edo gobernuko funtzionarioak. 110 herrialdetan burutu da ikerketa eta ikusi dute horietatik 60 herrialdeetan osasun mentaleko gaixoak giltzaperatzeko kateak erabiltzen dituztela.\nHuman Rights Whatch giza eskubideen alde diharduten munduko erakunde ezberdinekin lanean aritu da #BreakTheChains (hautsi kateak) kanpainaren barruan. Kanpaina honek arazo mentalak dituzten pertsonei kateak ezartzearen jokabidearekin amaitzea du helburu.\nMundu osoko testigantzak\nHuman Rights Watch-ek txostenean arazo mentalak dituzten hainbat pertsonen testigantzak ere bildu ditu. Lekukotasunek argi erakusten dute bizi diren baldintza txarrak. Keniako gizon bat, non egun lotuta bizi den honela dio: Honela ez da pertsona bat tratatzen. Gizakiak aske izan behar du.\nBeldur nintzen gauetan norbaitek erasotuko ote ninduen eta ezin defenditu ahal izatea lotuta nengoelako dio Felipek. Gizon hau Mexikoko ospitale psikiatriko batean egon zen lotuta eta biluzik. Eta funtzionario batek argi dio: Senitartekoek askotan lotzen dituzte. Gorputzean dituzten seinale fisikoengatik dakigu. Orbainak izaten dituzte.\nAzkenik, Human Rights Watch erakundeak gobernuei eskatu die lehen baino lehen horrelako jokabideak debekatzeko. Horrekin batera, gaixotasun mentalen inguruko estimarekin bukatzeko kanpainak martxan jartzeko ere exijitu die, hauei aurre egiteko kalitateko zerbitzu bat eskaintzearekin batera.


Nafarroa Garaiko Hezkuntza Departamentuak egonkortze prozesuko plazak “sekretupean” ditu | LAB sindikatua Hezkuntzan eta Irakaskuntzan\nHasiera Berriak Nafarroa Garaiko Hezkuntza Departamentuak egonkortze prozesuko plazak “sekretupean” ditu\nAtzo, maiatzak 10, Nafarroako Hezkuntzako mahai sektoriala egon da eta, LABetik zein beste sindikatuetatik eskatu bazaio ere, Hezkuntza Departamentuak ez du oraindik argitu zenbat eta zer plaza egonkortuko dituen datozen hilabeteetan, 20/2021 Legeak, abenduaren 28koa, enplegu publikoan behin-behinekotasuna murrizteko premiazko neurriei buruzkoak, agindutakoaren arabera. Are gehiago, ez du ezta denon ahotan dabilen gaia jorratu ere egin, ezta aurreratu noiz eginen duen ere. Badirudi, noizbait, langile asko kezkatzen eta eragiten duen afera honetan ere Gimeno kontseilaria suma y sigue egiten ari dela, beste behin ere gurekin negoziatzeaz ez ezik, gu informatzeaz ere paso eginez.\nIcetaren legearen arabera, Administrazio Publikoek ekainaren 1ean baino lehen jakinarazi behar dute zer plaza aterako dituzten egonkortze prozesuan. Beste erkidego eta udal batzuetan hala egin dute, baita hainbatetan sindikatuekin modu adostuan ere. Hala ere, gurean “nafar erara” jarraitzen du gauzak egiten Hezkuntza Departamentuak, inorekin kontsultatu eta negoziatu gabe, ezta inor informatuz, a posteriori ez bada. Gaur gaurkoz, nahiz eta informazio hau behin eta berriro eskatu diogun, jarraitzen dugu ezer jakin gabe; baina jakin badakigu Gimenoren modus operandi honen ondorioz azken unera arte itxarongo dutela alde bakarrez hartutako euren erabakiaren berri guri emateko, kritikak eta mobilizazioak saihestearren.\nTamalez, Gimeno jaunaren jokabide modura ohituta gaude. Azkena, duela 15 egun baino gutxiago, PAIko bere foru-legea onetsi zenean Parlamentuan Navarra Sumaren aldeko bozka bakarrarekin, premiazko prozeduraz baliatuz eta sindikatuen zein Gobernuko eta oposizioko alderdien kontrakotasunarekin. Izan ere, behin-behinekotasuna murrizteko legean aukera ezin hobea ikusi zuten PSNk eta Navarra Sumak PAI egonkortzeko, hizkuntza programoi Nafarroa osoan eredu maila emanez, baita D ereduaren gainetik jarrita ere, esaterako, euskara meritu gisa hartzeari uko egiten dioten bitartean. Hezkuntzari zor zaion kalitatea emateko baino, PAI betikotzeko erabili da egonkortzearen aitzakia, horrek jendea kaltetu arren. Galdetu, bestela, ikasleei, familiei, langileei… Azken hauetako asko diskriminatuak izango dira lege honen ondorioz: gure hizkuntza propioak jakin arren, eragotziko zaie egonkortze-prozesuan parte hartzea atzerriko hizkuntzetan C1a ez izateagatik. Hau al da “berdintasuna, meritua eta gaitasuna”ren arabera jokatzea? Ez dago eskubiderik!\nBeste behin ere, egonkortze prozesuarekin oraingoan, ezkutuan eta maltzurkeriaz jokatzen ari direla deritzogu LABen, eta behar errealari erantzun ordez, legea interes partidista eta propioak eskuratzeko erabiltzen ari direla. Hortaz, egonkortze prozesu garden eta negoziatu bat galdegiten dugu berriro ere, gure gizarteak merezi duen bezala\nAurreko sarreraEAEko Heziketa Bereziko 2022/23 COCU egutegia, ikasturte hasierako esleipenak\nHurrengo sarreraNafarroa Garaiko Lanbide Heziketako Irakasle Teknikoen kidegoko oposizio-lehiaketako behin betiko baremoa argitaratu da


Jokoak berria of neskak doan - Page 3\nJokoak berria of neskak\nViews Ebaluazio Ordua\nZure aurrean ederrena, sinple eta guztien dotorea Korean Neska bat izateko. Baina nerabe guztiak bezala, ez daki zaitez joan bere lagunekin hiriko kaleetan zehar ibilaldi bat. Itxura ona eta bere arropa guztiak zerbait eroso baina eder eta dotorea artean. apur bat prettier bitxiak edo osagarri pieza bat bota behar oraindik izan nahi baduzu.\nEmakume baten Dignidad\nEtorri izan da Halloween gaua eta jantziak, guztiak batera scariest inoiz ikusi. Neska honek hainbeste jantziak ez dute oso argi zer lortu gauean ditu. zure arropa bidez bilatu eta aukeratu horiek guztiak ezkutuak. Ez ahaztu orrazkera eta osagarriak konbinatu.\nHalloween Little Loli\nLanceley arrebak arabera, jaitsiera denbora onena munduko txoko ederrak ezagutzea da. Beherapen hori nahi dute Europan ezagutu eta arropa onena izan bere armairutik dute zurekin hartu nahi lortzeko. Itxura ona eta aukeratzen gehien bere kontinente zaharra multzo abentura berrien bila ederra. Etxetik irten, makillaje apur bat jarri ezean aurretik.\nHemen da urteko denbora gehien eder, Gabonetako eta denek bere prettier eta zoriontsuago etxean jartzen. Orain etxe oso bat zure borondatea redecorate zure eskura izango duzu. etxeko gela guztiak geldituko arte gehien gustatzen zaizuna gisa Nahi dituzun aldaketa guztiak egin ahal izango duzu.\nDoll House Maker\nBradley eta Alicai egin polita pare bat, kontuan izan ez dela haien arteko maitasuna da. Gaur arratsaldean data bat dugu, baina ez dira nahiko prest. Bere hankak Shave ditu, gutxi hazbeteko ileak ditu. Eta erlaxatu nahi du, hau da, pixka bat urduri delako. Apaindegian zeharkatu ondoren prestatutako arropa onena horiek sentitzen duten aukeratu dira. Zure laguntza azkenean ikusgarria.\nBradley & Alicai Holiday\nDagoeneko da udazkenean martxan dago eta neska hau azken egun bero huts egin nahi du hotza eta euria iristen da eta elurra agertu aurretik. ondo begira zure arropa guztiarekin dela garai egokia, ez gehiegi bero ez hotz lo begirada bat. jaka argi bat freskatzen bada hartu ahal izango duzu.\nAzken berotasuna udazkeneko\nbikoteen nicest Disney filmak edari bat izan da gaur arratsaldean bat. The Little Mermaid Ariel eta bere bizitza, Prince Eric maitasuna. horiek janzteko ocasión, zure armairutik begiratu eta erromantikoa oraindik aldi arratsaldean egokiena arropa bilatzeko ardura izango duzu.\nAriel eta Eric High School Lov\nRita Halloween gaua neska politena izan nahi du! Beraz, erabaki duzun hiriaren inguruan joan behar duzun guztia lortzeko. Lehen apaingarria batzuk sentitzen ona erosi nahi du, halaber, gertatzen da mozorroa eta harrigarrienak oinetakoak inoiz ikusi duzun harrapatzeko. Eta, jakina, makillaje, hau bezalako egun batean ezin da aukera utzi. Noiz zure bidea amaitu duzu, ziur scariest osoa party neska da.\nTrick edo tratatu? Zoe eta Lilly dira irten Halloween gauean recoger batzuk gozokiak eta, jakina, uxatzeko batzuk emateko beste. Baina hori fabulously jantzita joan nahi dute, eta hainbat jantziak eta osagarriak izan arren, oraindik ez dute inolako erabaki. Begiratu horiek esku bat soineko ocasión egokiena aukeratu. Seguru super Estilistak Halloween espiritua galdu gabe dira.\nZoe & Lily: Halloween Taldea\ngazte honek hain ederra arropa dotorea normal gisa izan dezakezu erakusteko aukera izango duzu. Hemen bakero mota desberdinak, oinarrizko txalekoak, jakak zabal edo knit jertseak edo artilea. Footwell eskaintza belarriak eta zapata lokarriak botak. Noiz jolasten hasten zara, ikusiko duzu nola ez baduzu konbinazio guztiak dira dotoreena eta aldi baterako.\nPlay jokoa Dotore\nzure aurrean hiri osoan zehar gehien chic neska bat, eta orain aukera bere lagunekin dibertitzeko arratsalde bat janzteko duzu eman ditu Haiekin izan zuen afaria eta liluragarri izan nahi. Ez dio axola arropa aukeratu duzu, guztiak moderno eta dotorea. Konbinatu arropa osagarriak. Noiz aukeratu dituzun itxura ezin hobea, zure lagunak monstrárselo inprimatu ahal duzu.\nPlay jokoa Cool Fas\nChef Bubu maitagarrien eta espezialista zaporetsua eta appetizing postreak egiteko ere. sukaldean eskuratu eta letra jarraitu errezeta argibideak cupcakes eta postreak oso onak egiteko basoko animaliak guztientzat. Behin prestatu duzu errezeta, ausartzen bazara daitezen Zure sukaldea egin, beti Adinekoa laguntzarekin saiatu dezakezu.\nBubu maitagarrien Chef\nhiri osoan jatetxe gehien bat lan egiten hasi zara, Yummy Taco, ospetsua bihurtu da zerbitzatzeko gozoena takoak baita hiri osoan zehar. zaude takoak guztia prestatzeaz arduratzen, beraz, presaka eman ez baduzu nahi bezeroei ero joango behar dugu. salgai bakoitzaren ondoren, ez ahaztu dirua biltzeko. ondo eta azkar lan egiten baduzu, diru asko egin behar duzu.\nLittle Kitty ireki du botako animalia guztientzat spa bat lasaia dira. Baina lehen egunean egotea pixka bat larritu da eta laguntza behar. Check eskua animaliak batera euren bainuontzi eta horiek behar duten guztia emanez. taldean lan egiten baduzu, zalantzarik super pozik bezero guztiei utzi.\nKitty en Hotspring\nmunduko banderak guztiak ezagutzen duzula uste duzu? Orain, zeure burua probatu ahal duzu galdetegi hau jotzen. Europa, Amerika eta Ozeaniako herrialde banderak bezala, agertzen dira, eta pantailaren behealdean, lau aukera posible. Singles uste duzu zuzena. hutsegite ugari badituzu, berriro jolastu ahal izango duzu zuk hobetzen ari bada ikusteko.\nCute Dove soineko polita behar du gauean. Ireki kutxa misteriotsuak eta sortu itxurarekin lortutako objektu eta arropekin. Gonak, topak, oinetakoak, motxilak ... Dove argitzen laguntzeko behar duzun guztia.\nDove Runway Dolly Dress Up H\nSortu printzesa rubia honetarako makillaje ezin hobea eskolara joan behar delako eta itxura ezin hobea duelako. Erabili bainu maskarak zure larruazala sendatzeko eta zure edertasun naturala hobetzeko makillaje bat sortzeko.\nCollege Princess Spa Makillaje H\nNeska hau erronka bat sekretua agente bat da, baina beti nahi du jainkozko izan. Aukeratu abentura handi bat ezarri eskubidea. Duzu beste aukera batzuk, argi gehiago ere hauta dezakezu.\nCarrie gaur arratsaldean beren hiriko kaleetan zehar bueltatxo bat egin izan da. Lehenik eta behin, para la ocasión makillaje egokiena da aukeratu eta, ondoren konbinatu arropa eta osagarriak izango duzu.\nOut Esekia 4\nBella eta Sarah duten bere aldean zen deskubritu eta mugitzen pixka bat belardi batera, erabat aparte hiri zaratatsu batetik nahi bi neska ederrak dira. Hasteko, bizitza berri hori bere soineko aldatzeko hasi behar du. Ere izango dute bigunak makillaje bat bere arima leuntzen janztea. Zure laguntzarekin ederra amaitzeko egingo dute.\nGirl jokoak kategoria honetan: orduak eta orduak igarotzen dituzu jolas anitz eta ezberdinak jolasten ere, gure neska jokoak aukeraketa hainbat azpikategoriak ditu, eta ez da horietako bertan jolastu nahi erabaki ahal. Sukaldean sartu zaitezke eta gozoak pastelak eta gozo eta kurruskaria pizzak prestatu ondoren, zure sukaldea propioa egin dezakezu zure lagunak gonbidatzeko etxean mokadu bat. janzten jokoak, non benetako estilista bat jantziak duten neska interesgarri eta kutuna batzuk lortuko edo are aukeratu edo ezkontza batzuk nerbio Emaztegaiaren soinekoa diseinatu aukeratzerakoan sentitu ahal izango duzu asko da. Eta ez, ezingo genuke ahaztu estetika munduan, zeure edertasun zentroan bertan egingo pertsonalitate masaje bat lortu nahi dute, kudeatzeko, lortu aurpegia garbi bat edo depilazioa osoa makillaje jarri duzu Halloween edo aukeratu zure lagunik onena ere prom.\n1. Super Mario Bros 3\n2. 51 astronauta\n3. Rush Trial\n4. Binary hartzak\n5. Aste Santuko oroimena\n6. Zure buru gainean Txerriak\n7. Ihes wc du\n8. Red Devil 2\n9. Pilotak n harresiak\n10. Oilasko eta arrautza


Mari Asun Quintana - KANPEZUko Alkatetzarako Hautagia - EAJ - PNV\nKANPEZUKO ALKATETZARAKO HAUTAGIA\nMari Asun Quintana\nKanpezu. Gure konpromisoa\nMari Asun Quintana Uriarte\nLaura Castellano Lozano\nAitziber Asteasuinzarra Viana\nJuanjo García De Acilu Pérez\nMari Nieves Leorza Carlos\nManuel Orive Larrauri\nSusana Sáenz De Ugarte Corres\nItziar Martínez De Lahidalga Lozano\nSantikurutze Kanpezuko iparraldea biziberrituko dugu udalerriaren jasangarritasuna eta bizitasunaren erakusle izan dadin.\nGazteak herrian geratzea sustatuko dugu alokairu edo jabetzako etxebizitzak eskuratzea ahalbideratuz. Lehenengo etxebizitzetan birgaitze osoak egiten dituztenentzat eraikitze zerga murriztuko ditugu.\nEkintzailetza bultzatzeko jarduerak gauzatuko ditugu. Proiektuak kontziliatzeko mahai bat eratuko dugu horiek gauzatu ahal izateko eta Udaletik tramitazioan laguntza emango dugu.\nSPRILURekin bitartekaritza lanetan arituko gara industrialdeko pabilioiei dagokienez, bertan finkatu nahi duten sustatzaile berriei edo egun dauden enpresei eskaintzeko.\nErakunde arteko plan bat landu eta garatuko dugu Udalaren, Administrazio Batzarren eta gainontzeko erakundeen artean toki entitateetako azpiegiturak (herriak, bideak…) hobetu, berreskuratu eta mantentzeko.\nUdalerriko eliza eta ermiten ibilbide bat egingo dugu (San Fausto, Santa Lucia, Ibernalo…), bertako produktua erosi eta zerbitzu gastronomikoak gozatzeko aukera ahalbideratuz.\nSantikurutzen dauden zerbitzuetara udalerriko gainerako herrietan bizi direnak hurbiltzea sustatuko dugu. Horretarako goiz eta arratsaldetan udalerri barruko garraioa antolatuko dugu.\nKulturari bultzada emango diogu. Kultur eta kirol instalazioek eskaintzen dituzten aukera guztiak baliatuko ditugu. Denboraren Bankua sustatuko dugu herritarrak elkarren artean gerturatu eta balio kulturalak berreskuratzeko.\nAdineko pertsonen etxebizitzen bizigarritasuna eta bizi-kalitatea hobetzeko lan egingo dugu (segurtasuna areagotu eta alerta sistemak ezarrita istripu arriskuak saihesteko).\nKirol instalazioak hobetzea: igerilekuetan itzala emateko egiturak jartzea eta kiroldegian aireztatze eta hezetasun arazoak konpontzea. Udal frontoia erabiltzeko aukerak areagotzea eta udal areto batean gimnasio bat egitea.\nEAJ-PNVren proiektua KANPEZUko herrirako


Ekainaren 20an plazaratuko dute Fernandez Iradiren ebazpena | Politika | Berria\nEkainaren 20an plazaratuko dute Fernandez Iradiren ebazpena\nProkuradorea zigorra etetearen aurka azaldu da, eta ez ditu aintzat hartu osasun irizpideak Iradi karrikan uzteko\nIbon Fernandez Iradi euskal preso politikoak espetxe zigorra eteteko egindako eskaria aztertu du epaileak, eta ekainaren 20an plazaratuko du ebazpena. Fernandez Iradik esklerosi anizkoitza du; lehen aztarnak 2010. urte bukaera aldean atzeman zizkioten, Espainiako Valdemoroko presondegian zegoelarik. Geroztik, eritasunak okerrera egin du. 2013ko urtarrilean, diagnosia berretsi zuten sendagileek. Presoaren osasuna eta hura espetxean edukitzea bateraezinak direla iritzita, zigorra eteteko eskatzea deliberatu zuten presoak eta haren abokatuek. Frantziako Kouchner Legea edo 2002ko martxoko legearen neurrietan oinarritu dira eskaria egiteko. Prokuradoreak Fernandez Iradiren espetxe zigorra etetearen aurka egin du, eta azaldu espetxean berma diezaioketela tratamendua.\nJoan den larunbatean 350 pertsona bildu ziren Baionan, Fernandez Iradiren zigorra eteteko eskatzeko egin zen giza katean. Bertzalde, osasun arloko 95 sendagile eta erizainek Fernandez Iradi libre uzteko agiria izenpetu dute. Eragileen iritziz, Fernandez Iradik ezin ditu presondegian jaso eritasunak eskatzen dituen artak. Osasun egoera eta presondegian atxikitzea batera ezinak direla iritzita, zigorra eteteko eskatu dute. Gisa berean, ETAren borroka armatua bertan behera gelditurik, aro berri bat ireki dela nabarmendu dute. Fernandez Iradiren aurkako zigorra etetea bakearen eta gatazkaren konponbidean egindako urratsa litzatekeela erran dute.


Basquelandek 2021eko Garagardogile Onenaren saria jaso berri du - Hernani - Kronika.eus\nBasquelandek 2021eko Garagardogile Onenaren saria jaso berri du\nKronika - Erredakzioa 2021-06-03 00:00\n232 garagardogilek hartu dute parte; eta denera, 1.167 garagardo aurkeztu dira. Basqueland garaile izan da, 32 punturekin eta 9 dominekin.\nBartzelonako 2021 Beer Challenge txapelketan 2021eko Garagardogile Onenaren aitortza jaso du Hernaniko Basqueland Brewing garagardotegiak. Aurtengoa VIgarren edizioa izan da, eta 32 punturekin, lehenengo postua irabazi du Basquelandek. Nazioarteko sariketa batean inoiz eman den puntuazio haundiena jaso dute. Aurten, gainera, 232 garagardogilek hartu dute parte, eta lehiaketara, denera, 1.167 garagardo aurkeztu dira. Guztien artean, Basqueland gailendu da; eta aipatutako puntuazioaz gain, 9 domina ere irabazi ditu.\n600.000 euroko kapital haunditzea, azken 2 urteetan\n1,2 milioi litrora heltzeko helburuz, euskal garagardogileak 600.000 euroko kapital-haunditzea egin du azken bi urteetan. Horrekin, bere independentzia eta artisau izaera mantentzearen aldeko apustua berretsi du. Inbertsio horri esker, datozen bi urteetan Basquelandek ekoizpen-nabe berri bat prestatuko du. Modu horretan, 2021ean 650 mila litro ekoitziko baditu, 2023an 1,23 litro ekoiztera pasako da.\nBailaran ez ezik, lurraldera eta nazioartera ere esportatzen ditu garagardoak. Pixkanaka egin du bidea, eta egindako lanak fruituak eman ditu. Besteak beste, 2019an, EAEn 1,5 milioi litro artisau ekoitzi ziren; eta, horietatik, 402.000 litro Basquelandek ekoitzi zituen.


AlbisteakMondraberri - 2021-01-19 0\n‘Familia Jolasean’ ekimena berriz ere ospatuko da igandean\nAurtengoan ere Udaleko Gazteria Sailak Familian Jolasean ekimena abiatuko du. Ekimen honen helburuetako bat da familiei aukera eta guneak eskaintzea guraso eta seme-alaben arteko harremanez era ludikoan gozatzeko.\nAlbisteakMondraberri - 2021-01-20 0\nAlde Zaharreko Berrikuntza planerako 19 akordio lortu dira\nAholku Batzordea hogeitik gora lagunek osatutako batzordea da. Kide dira alkatea, udal talde politiko bakoitzeko ordezkari bana, baserri eta auzoetako alkateak, eta hainbat elkarte edo taldeetako ordezkariak. Batzordearen betebeharra da, Udalak lantzen dituen hirigintza gaietan parte hartzea: iradokizunak eginez, ordenazio urbanistikoarekin lotutako txostenak eginez, proposamenak, aholkularitza lanak eta halakoak.\nAlbisteakGontzal - 2021-01-22 0\n“Iñigo Cabacasen hilketagatik ez dute inor zigortuko, zer deritzozu?”\nGaurko kale-inkestan Alberto Kabiketa, Maite Mendizabal, Ander Torres eta Olatz Aranak parte hartu dute. Espainiar justiziak erabaki du hildakoaren...\nJaume Funesek bigardeen hitzaldia eskainiko du bihar Streaming bidez\nArizmendi Ikastolak eta Anoetako Herri Ikastolak antolatuta, Jaume Funes nerabezaroan eta hauen zailtasun sozialetan espezializatutako psikologo, hezitzaile eta kazetariak hitzaldia eskainiko du urtarrilaren 21ean, streaming bidez, 17:10etan hasita.\nEspainiako Gobernuak alarma egoera dekretatu du\nEspainiako Gobernuak beste alarma egoera bat dekretatu du, eta 15 egunez egongo da indarrean, ministroen kontseiluaren ezohiko bilera batean erabaki den moduan....\nJAIAKMarijo - 2020-04-24 0\nKaleko bizilagunek DJ Eriken laguntzarekin jai egun berri bat ospatuko dute. Jai egun berri bat ospatuko dute Itxaropenako lagunek...\nAlbisteakGontzal - 2020-09-26 2\n“Grupo San Joaneko 23 ataritan arkuaren aldeko sinadura bilketa egingo dugu”\nAuzoko taldeak azpimarratu du "auzoa berritzearen alde gaudela, arkua, zuhaitzak, etxeetako terrazak,… mantenduz". Udalak erantzun die, aurreikusitako proiektua onartzen ez badute, "plazaren...


Auzokoekin arazoak saihesteko sei estrategia | Consumer\nAuzokoekin arazoak saihesteko sei estrategia\nAdeitsua, malgua eta errespetuzkoa izatea, eta gatazkarik gatazkatsuenekin hitz egiten eta negoziatzen saiatzea, auzoko arazo ugari ekiditen laguntzen duten jarrerak dira\narabera: Osteguna, 2015eko irailaren 10a\nOihuak, ordubeteko zaratak, korridore eta igogailu zikinak, jabekideen komunitateko kuotaren ez ordaintzeak… Auzo batzuetan ehunka eragozpen daude, garaiz konpondu edo konpondu ezean, arazo larri eta konponbide zaileko bihurtzen direnak. Gatazkak saihesteko, hobe da prebenitzea eta errespetuz jokatzea, eskubideak eta betebeharrak ezagutzea ahaztu gabe. Gainera, artikuluan azaltzen den bezala, beste estrategia batzuk ere erabil daitezke, besteak beste, besteen ekintzekin hitz egitea eta malguak izatea, edo egin beharko litzatekeen edozein jarduera jakinaraztea, gainerakoentzat deserosoa izan daitekeena.\nBizilagunekin bizitzea arazoak sortzen dituen gunea da, baina ezin dira beti saihestu, nahiz eta saiatu edo, gutxienez, saiatu ahalik eta gehien atzeratzen eta konponbideak aurkitzen, adibidez, zaratak edo ez ordaintzeak. Horiek dira, hain zuzen ere, auzotarrei gehien molestatzen dieten egoerak, batez ere emakumeei (batez ere 56 eta 65 urte artekoei) dagokienez, Espainian CPP lege-babesa izateagatik, aholkularitza-enpresa batek egindako auziei eta horien ondorioei buruzko azterketa baten arabera.\nJarraian proposatzen diren sei estrategiek auzokideekin horrelako gatazkak saihestu edo minimizatzen lagundu nahi dute.\n1. Gatazkei aurrea hartzea\nAuzokideen arteko arazoak ez dira beti prebenitzen, baina saiatu behar da eta errespetuzko jarrera izan. Gatazkari aurrea hartzea beti izango da denbora, indarrak eta dirua konpondu behar izatea. Bizilagun bakoitzak bere aldetik zerbait jarri behar du, eta guztion ardura da guztion ongiaz pentsatzea eta komunitatean ezarritako ordena ez aldatzea.\n2. Atseginak izatea, baina distantziak mantentzen jakitea\nAuzokideekin hezi eta atseginak izan behar dira, aukera dagoenean (haiekin gurutzatzean agurtzea, atea irekitzea edo oso kargatuta badaude laguntzea, etab.) eta prest egotea arazoren bat izanez gero. Baina ez da komeni oparitzea eta auzotasuna adiskidetasuna izatea, gaizki-ulertuak sor baitaitezke. Egokiena, beti, atsegina izatea da, baina distantzia pixka bat markatuz.\nIrudia: Fabio Téllez\n3. Berankorren aurrean, malgutasuna, baina legea eskuan\nBehin eta berriz errepikatzen den arazoa (krisi-urte hauetan gehiago) jaberen batek komunitatearen kuotak ez ordaintzea da. Hitz egitea komeni da, auzokide berankorraren arazoa konpontzen saiatzeko eta, behar duen denboran, ordainketa alternatibo bat negoziatzeko.\n4. Obrak! Baimena eskatzea eta bizilagunei informazioa ematea\nObrak, ia saihestezinak, liskar iturri dira auzo batzuetan. Hori egiten dutenek lehendakariari eta bizilagunei jakinarazi behar diete, eta ez ahaztu baimenaren fotokopia bat etxeko atean jartzea. Langileek lan egiten duten ordutegia eta obraren amaiera-data ere adierazi behar dira. Gauzak ongi egiteko eta herritarrekiko errespetua erakusteko modurik onena da.\nIrudia: Mike Babiarz\n5. Zaratak? Batez ere, lasaitasuna… eta elkarrizketa\nAuzokide baten jaiak ez badu lotan uzten eta zentzuzko ordu bat igaro bada, etxera gerturatzeko unea izango da berarekin hitz egiteko; baina beti irribarre batekin eta hitzak ondo neurtuz. Tonu oldarkorra izan daiteke eztabaida bat, eta auzokideari ulertarazten bazaio bere zarata komunitate osoari traba egiten ari zaiola, litekeena da arrazoiak kontuan hartzea eta ez uztea.\nKontrakoa bada, eta jaia guk ematen badugu (edo ohikoa baino zaratatsuagoa den jarduera bat egingo da), bizilagunei banan-banan jakinarazi behar zaie, molestatu eta bileraren amaieran ordu bat eman dezaten. Hala, ahalik eta gutxien molestatzea espero dute.\n6. Gune komunak garbi erabiltzeko arauak izatea eta errespetatzea\nGarajea, igogailua, lokal soziala, igerilekua… Herritar guztiek erabil ditzakete gune komun horiek, eta, beraz, askotan arazo ugari izaten dira. Bizikidetza harmoniatsua izan dadin, argi eta garbi garbi egon behar dute eremu komunak erabiltzeko arauak (igerilekua, adibidez), bai eta komunitatetik kanpoko lagunak ere. ), lorategia zaintzea (haurrei pilotak edo bizikletak erabiltzea ahalbidetzen bazaie), etab.\nAldez aurretik egoerak eta erantzun zehatzak aurrez ikusita izateak zaildu egiten du arazo handiak sortzea.\nGainerako bizilagunekin batera jardutea\nAuzokide gogaikarria bada eta, arazoa modu onetan landu arren, jarrera aldatzen ez badu, inoiz ez da erabakirik hartu behar, ez eta komunitate osoa ezagutu gabe jardun ere. Kasu horretan, komunitatearen bilera bat deitu behar da, auzokideei gure kexen berri emateko eta akten liburuan guztia uzteko. Bizilaguna bilerara joaten ez bada edo jarrera aldatzen ez badu, beste bilera bat egin behar da, berriz ere akta-liburuan arazo eta xehetasun guztiak bilduz. Idazki hau parte-hartzaile guztiek sinatu beharko lukete. Akta-liburuarekin, komunitateko lehendakariak salaketa egin beharko du epaitegian.


Piarres Xarriton Ehulatei\n«Jose Mendiague (1845-1937) Haren bizia eta haren kantuak»\nAitortu dut lehen ere —ikus ene Euskaltzaindian sartzeko hitzaldia, EUSKERA XXXI, Bilbo, 1986-2, 278. orrialdea— aspaldiko kontuak baditudala xuritzeko Jose Mendiaguekin eta honek 1900.ean, Buenos Airesen argitaratu zuen ZAZPIAK BAT. ESKUALDUN KANTUAK deitu kantu liburuarekin.\nKantu liburu hori bazen gure etxen, Hazparne Ehulateian —ez dakit nondik etorria— eta neguko arrats luzeetan, liburu horretarik ditugu ikasi amarekin, haurride guziek, supazterrean, gure lehen euskal kantuak. Kantu horietarik hainitzak Jose Mendiaguek sinatzen zituen eta euskaltzaletasuna maiz nabari zitzaien. Horra zergatik haurreko oroitzapen goxoenek sustatzen ninduten aspaldian beihalako kantutegiaren eta haren egilearen berri zehatzagoen bilatzera eta biltzera.\nLehenik Hazparneko bereko Mendiaguetarrak, Henri, Jean eta Odette hiru anai-arrebak bereziki, adinez hurbil bainituen, horiekin harremanetan jarri nintzen, eta jakin nuen horrela, 1930 irian, Jose Mendiague osaba xaharraren berriak izan zituztela Hazparnen, haren alaba batek Montevideotik ekarririk. Bestalde Guarda-tarrak baitziren Mendiaguetar guziek Hazpandarrentzat, jakin nuen ere, berek erranik, izaitez guarda izana zela Jose Mendiaguen aita, François Mendiague, ziburutarra, Hazparnen kokatu zen familiako lehena.\nBaionako bulegoetan aski aise eskuratu ditut François Mendiague guarda ohiaren paperak, eta horrela berraurkitu haren eta haren familiaren gora-behera eta harat-honat larrienak; bainan Montevideoko berriekin eta berriketariekin lotzeak eman dizkit lanak: Han gaindi bizi den Justo Garate edo hemen diren Jean Haritschelhar, Peio Ospital, Michel Etcheverry eta beste adiskide asko behar ditut eskertu ene ihizi partida honetan partehartu dutelakotz gogo handiz. Eta bihotz guziaz eskerrak emaiten dizkiet denei. Bainan erran behar dut bos-pa-sei urte bederen iraun duela gure ikerketak... debaldetan. Azkenean, 1991eko une hastapenean, Albert Chabagno, nere aspaldiko lagunari esker, harremanetan sartu naiz Martin Ospitaletche, Montevideoko jaun abokat gazte ta jakintsuarekin; harremanetan letraz eta telefonoz; bera buru buru, hemen gaindi, agian laster ikusteko menturan. Geroztik ilunbetarik atera naizela zait iduri; hain aspaldian igurikatzen nituen xehetasunak eta paperak eskuratu ahal izan baititut. Eskerrak Albert Chabagno ri eta Martin Ospitaletcheri!\nLaguntza horiei esker menturatzen naiz oraikoan, ETOR argitaletxearen kondu, Aitzol-ek bere garaian sumatu men bezala (Euzkadi, 1934-XII-11) gure bertsolari handienetarik izan den Jose Mendiaguen bizia eta bertsoak aurkeztera.\nI. JOSE MENDIAGUE (1845-1937)\nNere herritik izan ditudan paper batzuek diote...\n1912an, Baionako Eskualduna astekariari igorri zizkion Jose Mendiaguek, Ameriketatik, «Gizon zahar baten arrengurak» izeneko bertsoak. Honela hasten ziren:\nNere herritik izan ditudan paper batzuek diote,\nMundu hontan nik baditudala hiru-hogoi-ta-zazpi urte..\nHortik atera dugu beraz errazki, 1845ean sortu zitekela gure gizona. Bainan non sortu?\nGuarda seme zela, baitzion berak, Baionako guarden artxibategirat jo dugu beraz eta hor hatxeman, François Mendiague guarda zenaren paperak. 1799an, urtarrilaren 22an, Ziburun sortua zela irakur daiteke. Soldadogotik landa Nantes hirian sartu zen guardetan, 1821eko martxoaren 1 ean. Euskal Herrirat itzuli-ta 1824ean eta zenbait urte Ainhoan, Azkainen eta Senperen egon ondoan, Catherine Larregain 24 urteko Aihertar neska gaztearekin ezkondu zen, Aiherran, 1835eko urtarrilaren 2lean. Catherine Larregain Aiherra Manexenean sortua zen, 1812ko maiatzaren 12an.\nHazparnera izendatu zuten orduan François Mendiague eta Mendiague-Larregain senar-emaztek beren lehen hiru haurrak Hazparnen ukan zituzten, bainan gero Aldudera joaiteko ordena etorri zitzaien.\nHamar urte luze Aldudeko karrikan bizi izan ziren François Mendiague guarda eta haren laguna. Herri horretan izan zituzten beste zazpi haurren artetik, 1845ko apirilaren 27an, goizeko 8etan sortu zitzaien seme bat, Josep, Ithurburu jaun apezak bataiatu zuena biharamunean. Aitabitxi eta amabitxitako, auzoan hartu zituzten Josep Inda, Perkainenekoa eta Margarita Mocoçain, Etienne Ritou Aldudeko auzapezaren andre beharra.\n1848ko uztailean bada —ez jakin zuzen zergatik— guarda ofizioa utzi zuen François Mendiaguek eta bere familia guziarekin, emaztea eta sei haur, Hazparnen bizitzera joan zen.\nEne herria Hazparne, zurea Bidarri...\nHiru urte doi-doia zituen Josep Mendiaguek, Aldude bere sorterritik Hazparnen bizitzera etorri zelarik, bere etxekoekin. Ez da beraz harritzeko, Otxalde bertsularia joan zitzaiolarik, zenbait urte geroago, Gualeguayko herrira, Entre-Rios-etara, honela agurtu baitzuen Mendiaguek:\nEne herria Hazparne, zurea Bidarri,\nHurbilekoak gira biak elgarri.\nHazparne herria ordea, herri barraiatua da: Lehen egonaldian (1835-1838) Mendiaguetarrak, Ospitalean, Ospitalegaraian eta Xuhian, hots beti Zelaia deitu auzotegian egonak baziren ere, aldi honetan Hazparne beherean kokatu ziren, eta lehenik aitaren guarda ondo errentaren ontzeko arauz, plaza ondoan zegoen Dukiaineko ostatuan.\nLehen urteak zinez gogorrak izan zitezkeen Hazparnen. Hala ziren eta urte haiek, bereziki jende xehearentzat, Europa guzian. Orai Afrikan edo gertatzen diren gosete aldi haietarik azkena omen izan zen, 1846-1847 urtekoa. Historialariek kondatu digute zer ondorio izan zuen aldi gaizto horrek, gure eskualdean ere, Mauleraino eta Hazparneraino: Ziberotarrak asaldatu baitziren Mauleko bihi-saltzaleen kontra; Hazparnen aldiz, langileak jan doia ukan zezan, aita Garat-Pikasarri misionesteiko buruzagi sainduak prezioak beheititzea etxeko-jaunen ganik ardietsi baitzuen. Larresoroko seminarioan 18 urteko bi ikasle gaztek, Gratien Adéma eta Jean Baptiste Elissamburuk moldatu zituzten, biek elgarrekin, beren lehen euskal bertsoak, Betiri Santsen ohoretan, goseteak berak gaia emanik.\nGoseteak aldia egin-eta, bos-pa-sei urteen buruko, eta zehazki 1855ean, hona non badatorren beste izurrite ikaragarri bat: Kolera deitu sukar ustela. Gaitz horrekin, urte hartan. 176ra igan zen, bestela 120 inguruan zebilen Hazparne herriko hilen kopurua.\nEz ditugu aipatu, Frantzia behere hartan, Parise aldean, gertatu ziren politika gora-beherak; ez 1848ko Louis Philippe erregearen erortzea; ez 1852ko Napoleon III. enperadorearen xutitzea; ez baitzuketen gure eskualdetan gibelondo handiegirik izan, jende xehearen baitan.\nDena dela, pentsu dugu eragin sakonagoa zuketela Mendiaguetarren baitan, etxen berean gertatzen zitzaizkien beste gertakari batzuk, hala nola, hamar bat urte barne, familiak jasan behar izan zituen aldaketa guziek. Lehenik, eta aintzinean izanak zituzten hamar haurren gainera, beste lau sortu zitzaizkien guarda-ondoari eta haren emazteari, Hazparnen: Katixa1850ean, Kattalin 1851an, Anton-Xiprien 1856an, eta Jean Bertrand 1858an. Bainan zorigaitzez, lau heriotze izan zituzten denbora berean: 1849ko abendoaren 1 lan hil zitzaien Jean, bi urteko haurra; 1850eko uztailaren 30ean Katixa, hiru hilabetekoa; 1855ko irailaren l0ean, Janbattitt, 11 urteko seme kozkorra eta 1858ko irailaren 22an, Joana, 17 urteko neska propia.\nArtetik erran behar da bestalde, Mendiaguetarrek maiz aldatu behar zutela egoitzaz, eta menturaz ogibidez; ezen herriko paperen arabera, ostalergoan aurkitzen balin baditugu 1848an Dukiainean, hiru urteen buruko etxezain joanak dira 1851 an Jela-ra eta gero hortik 1858an Mozotei-ra.\nNornahik bezain barna hartu zituzkeen Josep Mendiaguek haurreko ezinbeste, nahigabe eta dolumin horrek guziek, bainan egundainotik gogo aberatsa izanez, berak zioen bezala «Kantuz igortzen zituen penak oro ihesi».\nZahartu ondoan bestalde aitortu zion Erramun Darraidou herritar gazteari «ez zela ez handia, hark ukana zuen eskola». Ez zen honetan «biziaren eskolaz» mintzo, baitzuen horretaz nahikoa ikasirik, bainan bai eskoletako irakaslek eman ohi diguten irakaskuntza bereziaz. Eskola poxi hori ere bada, Hazparnen ukana baitzuen, 1850eko hamarkadan, herri horretan ezagutu zituen bi irakasle aparteko bederen behar ditugu aipatu.\nBat frango idorra, eta bortitza ere aski, Michel Elissamburu, Innocentius anaia, Heletarra (1826-1895) zen. Honen anaiek, 1846an, idekia zuten, Gaineko-karrika buruan, Frereta deitzen zuten eskola berria, eta horren buru ezarria zuten, 23 urtetakotz, euskaldun frera gaztea; 44 urtez, honek Hazpandar hainitzen bihotzetan barna sartu baitzuen, egiazko erligionearen oinarri, «Jainkoaren Beldurra». Jean Baptiste Elissambururen lehenkusia eta hura bezala bertsularia eta euskaltzalea zen Michel Elissamburu. Honen eskuetarik eta eskolatik iragan zirela Mendiague guarda-ondoaren haurrak, egia erran, ez gara fida. Josep Mendiaguen kantuetan ikusten dugu halere, elizagizonetarik aski urrun bazebilen ere haien egilea «Jainko Legearen» jakintsu zela nonbaitik.\nBigarren irakaslea Gratien Adéma Zalduby (1828-1907) izan zen. 1854tik 1860 arte, sei urtez Hazparnen bikari egon baitzen Saratar apez pilotari, bertsulari maitagarria. Ez da dudarik Josep Mendiaguek hurbiletik ezagutu zuela, ez bakarrik elizan, bainan etxen berean, etxeko bataio, heriotze eta okasionetan. Gure iduripena da, Josep Mendiaguek bere bertsoetan erakusten duen euskal zer guziekilako atxikimenduak asko zor diola Zaldubyri.\nDena den, Hazparneko gazte lagunek izan zuten, gure ustez, Josep Mendiaguen baitan eraginik handiena. Zenbat aldiz ez da mintzo bere bertsoetan gazte lagun herritarrei edo herritarrez? Hala nola 1889an, Xemartin Harriague Morroxkok Hazparnetik Ameriketako itzulia egin zuelarik, 19 kobla eskaini ornen zizkion honela:\nKantuz hastera doa guardaren semia,\nHazpandar guzietaz ingurikatuia...;\nlehen lerroak bere Bibliografian (ikus, Mendiague J. art.) eman dizkigun J. Bilbaok ez ditu zorigaitzez ondotik datozenak bildu.\nBeste behin ordea, Mendiaguek berak bere kantu liburuan argitartu zituen, Buenos Aireseko herritar koblari bati igorri bertsoak:\nOrai hasiko dira kantuz bi Hazpandar...,\neta ere Casimir Sarrail-ek Hazparnetik bidali letraren ihardespena, edo oraino «Firma gabeko» bere jaukitzaileari idatzi lerro hauek, gure ustez gaztaroko oroitzapenak berpizten dituztenak:\nGostuz egon nindaike...\nGorde gabe konpainian,\nLagunekilan jarririk mahainian,\nPesta ederragorik ez da munduian....\nBainan jadanik aipatu dugun kantu bat, «Gizon zahar baten arrengurak» izan daiteke Mendiaguentzat bere gazte denbora eta gazte lagunak gogoratzeko parada aproposena: Hona nola hasten ziren 2. 3. eta 4. bertsoak:\nGazte denbora pasatu izan dut, bertze hainitzek bezala,\nIlusionez dena betia, ustez bertzerik ez zela...\nDenbora batez aise eiten nuen kantu ta dantza plazetan...\nSoinua non zen adituz geroz, loriatua, dauzika,\nHarat joaiteko beti prest nintzen, laneko tresnak utzi-ta...\nLaster iragan ziren bada gazte denborako urte eder horiek eta hura baino lehen edo haren ondotik, Katxo bertsulariak, Martin Mendiague, Kattalin Mendiague anai arrebek eta beste zenbat Hazpandarrek mende hartan egin edo eginen zuten bezala, egin zuen, 18 urtetan, Josep Mendiaguek, Ameriketarako bidea hartu.\nHogoi-ta-hamasei urte badut jinik huna...\n1899ko apirilaren 26an idatzi zion Jose Mendiaguek Kadet Oxandabaratzi «Hogoi-ta-hamasei urte» hartan etorria zela Montevideora. Horrek erran nahi du 1863an joan zela, Hazparnetik Ameriketara.\nGertakari honek bada gogora ekartzen digu berehala, beste gertakari ezagunago bat, hots Jose Maria Iparragirrek bide bera egin zuela, bost urte lehenago, Angela Querejeta, bere andregaiarekin batean, 1858ko abuztuaren 29an, untzia hartu zuenaz geroz, Baionako portuan, Buenos Aires eta Montevideora buruz. 1877an itzuli beharra zen Euskal Herrira, eta beraz, 19 urte eskas iraun zuen haren Ameriketako itzuliak. Itzuli horretaz ordea, 100 orrialdeko ikerlan luze bat eskaini digu Ameriketarik, Zuzen Garate jaunak, Iparragirre liburuan, beste zenbait lanen artetik, Euskaltzaindiak argitaratu duena, 1987an (161-265. orr.). Hor aurki ditzakegu asko xehetasun guziz interesgarriak guretzat, oroitu behar baitugu, 1863tik 1877ra, 14 urte iragan dituztela, elagarretarik hurbil, gure bi bertsolari handiek; eta ez badira ere hanbat kurutzatu —oraino ez dakiguna— badakigu bederen inguramen beretsuan bizi izan direla. Gehiago oraino, bera baino 25 urte zaharrago zen Iparragirren ganik, Mendiaguek asko ikasi zuela uste dugu. Aski da ikustea «Euskaldun Bertsulariak» izeneko kantua moldatzen duenean «Guarda semeak», nola bertso bat oso-osoa, beste bihi bati ez bezala, eskaintzen dion «Urretxuarrari».\nZer gizon jakintsuna zen Iparragirre!\nHura bezalakorik ez da izan bat ere;\nHark egin 'tuen obrak handiak dirade;\nDenak admiratuak, heier beha gaude;\nBeti kantatu izan du Euskaldunen alde,\nGure kontrarioen beldurrikan gabe.\nOhartzen gara bestalde, beste edozein autoreri baino toki gehiago emaiten diola Mendiaguek Iparragirreri bere kantu liburuan. Bere kantu berrientzat, haren obretarik hartzen ditu maiz aireak: Zenbat aldiz ez dugu kausitzen «Ume eder bat»en doinua?\nOroz gainetik, ikusi behar da Iparragirreren gai beretsuak dituela erabiltzen Mendiaguek, 1863-1876 tartean moldatu dituen bertsoetan. lehenik euskaltzaletasuna, beti iraunen diona, erran gabe doa; bainan gero Amerika alde hartako historia tristea ere.\nHistoria hori aipatzean, Zuzen Garatek dio, zinez ongi kausitu zuela Gillermo Hudsonek, Uruguayez ziharduen liburua deitu zuelarik angelesez, «The Purpel Land» (1885), erran nahi baita «Herri Odoltsua». Erresuma horrek alabainan, V. Flores-en 1863ko jazarkundearekin hasi-ta, 1876ko Lorenzo Latorre kolonelaren nagusitzeraino, tartean direla Paraguayko gerla (1865-1870) Timoteo Aparicioren asaldura (1870-1872) eta Pedro Varelaren «urte lazgarria» (1875), ez zuen 15 une luzez bake egiazkorik ezagutu. Ez da beraz mirakuilu Iparragirre ta Mendiague bezalako bi lekukok, Ameriketako gertakari horiez, doinu bereko bertsoak ateratzea: 1900eko kantutegian ziren, lehenagotik, Hazpandarrak idatzi zituen «Montevideoko Berriak», «Montevideoko Manera» eta «Lorenzo Latorre Montevideoko Gobernadoreari». Horiek irakurri-ta laster ikusten da berdin mintzo zitzaiela, handik beretik, Urretxuarra, bere herritarrei:\nBai nere adiskideak bear da pentsatu,\nZuentzat Amerika nola dan mudatu;\nInork emen ezin du lanikan bilatu\nOrain datorrenari bear zaio damutu.\nGainera izan degu emen ere gerra;\nGure zorionean pakea egin da;\nBaina gerrak ondoren dakar diktadura,\nOn Lorenzo Latorre nagusi degula. (Iparragirre, op. cit. 363).\nEta beste aldi batez «Euskalerria eta Amerika» konparatzen zituela, honela zioen:\nEz pentsatu an danak aberats dirala;\nPobreak ni bezela milaka badira;\nAra dijoazenak ondasunen bila,\nGutxi itzultzen dira beren sorterrira. (Ibid. 367. orr.)\nItzultzen ziren bakarretarik izan zela Iparragirre bera, 1877an, ja errana dugu, bainan Mendiague beti han zegoelarik honek beste bertsulari famatu batzu ere ikusi zituen alde haietara hurbiltzen: J.B. Otxalde lehenik eta geroxago Pedro Mari Otaño.\nGualeguayra jin zauku guarda bat, Otxalde...\nIparragirreri esker aski ongi asmatzen badugu zer urte ilunak iragan zituen, harekin batean eta haren ondotik, Montevideo aldean Mendiague gazteak, Otxaldek, 1875-1877 irian, han gaindi egin zukeen itzuliak emaiten digu parada gure «Guarda semeak» zeraman bizimoldeaz xehetasun bat edo beste argitzeko.\nBadauzkagu ezen eskutan bizpahiru kantu, Montevideoko Euskal Errian 1912an agertu zirenak, bainan gure ustez aspaldi lehenago berdin eginak; menturaz egileak berak langileen bizia bizi zuelarik asmatuak: «Labeko peon baten arrengurak» eta «Montevideoko arrain-saltzale baten zaldiaren bizia». Eta hain zuzen Otxalde agurtzen duelarik Mendiaguek:\nGualeguayra jin zauku guarda bat Otxalde...\nkantatuz, erraiten dio ere 6. bertsuan:\nPorto-Ruiz-en bizi naiz, fabrika batian,\nIkustera jin zaite, nahi duzunian.\nNahiz okupatua nagoen lanian,\nEguna galduko dut jiten zirenian.\nBerak erranik, jakiten dugu horrela gure bertsularia, «miseriaz betia izanik ere», bere betiko «omore ona» eta alegrantzia beiratuz, Argentinako Entre-Rios-etan dagoen Porto-Ruiz-eko herrirat joan behar izan zela lanera, 1875. urte irian gure karkulen arabera.\nDena dela ez ziteken Argentinan zahartu gure gizona: Latorre kolonela gelditzen delarik «guzien nagusi», Uruguayra itzulia dela badirudi, hau da 1876an.\nUruguayen, erran dugu, bainan menturaz ez Montevideon; San Jose de Mayo hirian kokatu zitekeen lehenik Jose Mendiague; ezen San Joseko hirian aurkitzen ditugu han utzi dituen edo handik igorri zituen paperak.\nSan Joseko eliza nagusian dauden artxiboetan irakurtzen dugu alabainan 1881ko martxoaren 29an Margarita Gandolla anderearekin ezkondu zela Jose Mendiague eta geroztik izan zituzten bi alaba, Julia eta Maria eta bi seme Martin eta Francisco. Hauen bataio agiriak ere eliza berean dauzkate. Bestalde egunkari bat agertzen baitzen orduan San Jose hirian, El Pueblo deitua, kazeta hori ere kurritua duen Daniel Ramela jaunak jakinerazi digu, 1887an aurkitu duela hor «Euskaldunak-bat» izeneko elkarte baten berri, eta hain zuzen Jose Mendiague elkartearen bigarren idazkari agertzen da, haren anaia Martin burulehen delarik. Kazeta berean ikus dezakegu ondoko urtean, 1888an pilotari hoberenen pilota partida batean partehartzeko on dela oraino gure bertsularia, bere 43 urteekin eta ez gaitu berriak hanbat harritu, baitakigu Hazparnen pilotari eta pilotazale fama izan dutela egundainotik Guardatarrek.\nAzken puntu bat oraino argitu digute San Josetik bildu berriek: Mendiaguek, Margot, bere emaztearekin, jatetxe bat, edo hobeki hotel bat, atxikia zuela San Josen entzunik geunden, bainan oraikoan jakiten dugu 1894ean, Remigio Galdos, deitu Gipuzkoar batekin 25 langileko tabako lantegi berri bat idekitzen duela. Honek adierazten du gure ustez, euskaldun puxanten mailera ez baten ere behinere Porto-Ruiz-eko fabrikako langile ohia heldu izan, «burges tipien lerroan» bederen —batek erran lezakeen bezala— sartu zela halere.\nSan Joseko bere lantegiko nagusi alkitik ontzen ditu oraino gai apaleko (?) bertso zenbait, hala nola «San Joseko herrian kaiolatik galdu den xori bati», «Firma gabeko bertsubatzuen arrapostua», «Ezkondua eta donadoa» eta beste, bainan gorago joiten ere badaki; 1894ekoak dira, hain zuzen, «Euskaldun baten kontseiluak Montevideoko Presidentari». Oroz gainetik Mendiaguen omena hedatzen ari dela, urteak joan ahala, ditugu seinale, Ameriketako euskaldunen arteko biltzar eta batasun mota guzien ohoretan moldatzen eta argitaratzen dituen kantuak, hala nola 1895ean Buenos Aireseko «Eskualdun-frantses bilkurako» P.P. Passicot buruzagiari eskainiak; 1898an Vasconia batasunaren ohoretan emanak; 1900. urtean, Eskual Etxeako komisionearen ohoretan eginak; Haitza kazetaren moldatzaileari eskainiak, bai eta ere, urte berean, eta leku berean, hots Buenos Airesen, Pedro Mari Otañorekin kurutzatzen dituzten bertsuak\nBuenos Airesera, eta hiri horretan bizpalau urtez, Euskal Herria lehenik eta Haitza gero izena zuen astekari euskarari igorri zituen bere kantu gehienak, Mendiaguek, 1900 arte, SanJose hiritik ziren heldu. Bainan horiek oro bildu-ta, Haitza-ren moldiztegian bain zuzen, eta Haitza-ren zuzendariaren, J. Sescoasse jaunaren aintzin solasarekin, argitaratzen delarik 1900ean Zazpiak-Bat, Eskualdun Kantuak kantutegi famatua, badugu hor azken kantuetarik bat, «Koblari bati buruz» deitzen dena. Delako koblaria Hazpandarra zen eta Buenos Airesetik ari, beste Hazpandar batek, hots Mendiaguek berak, Montevideotik zion ihardesten.\nHalarik ere bizi naizeno beti eginen dut kantu...\n1900ean Jose Mendiague joan zen San Jose hiritik Montevideora eta 1900etik 1912ra, Baionako astekari euskaldunetan, Eskualdun Ona, Eskualduna edo Eskual Herria beti Montevideotik heldu dira, Mendiaguen kantuak: lkus «Erramun Darraidouri Hazparnerat Montevidotik» (1903), «Xabier Harriet Aiherrako apezari» (1907), «Buenos Airestarrak Montevideon» (1907) eta «Gizon zahar baten arrengurak» (1912). Bizkitartean horiek oro guti dira, jakiteko zer bizimolde zeraman gure bertsulari zaharrak Uruguayko hiri nagusian mende honen hastapenean, eta geroztik ere, noizbait hil arte. Ezen bau ere aitortu behar dugu ez genekiela, berriki arte, noiz eta non hil zen Jose Mendiague. Hona beraz laburbildurik, zer jakin dugun Martin Ospitaletche Montevideoko ikerle bipilari esker.\nJose Mendiague eta Margarita Gandolla senar emaztek San Jose hirian izan zituzten lau haurretarik, bi gazterik galdu zituzten: Maria eta Francisco. Beste biak ezkondu zitzaikien: Martin, semea, Berta Baru anderearekin eta ez zuten hauek haurrik izan; Julia alaba, Maruja deitzen zutena, aldiz Leopoldo Tosi arkitektoarekin. Hauek bai izan zituzten hiru haur: seme gehiena, gazterik zendua, arreba gehiena eta seme bigarrena Lionel Tosi. Tosi-Mendiague bi anai-arrebak oraino bizi dira Montevideon, 70 urteak bakotxak iraganak dituela eta haurrean ezagutu duten beren aitaso, Toto deitzen zutenaz, biak ongi oroit dira.\nEtxekoei esker jakin dugu, Montevideon bizi zelarik Jose Mendiague, Leopoldo Tosi bere suhiak etxeño bat eraiki ziola, Punta Carretas deitu auzoko Riachuelo karrikan. Etxe horretan zuten ezagutu bere ilobasoek, pipa handi bat zeukala ahoan eta makila eskuan. Bere paper eta liburuak, kutxa batean zeuzkan gorderik, eta bere alabatxoak, euskara guti jakinagatik, euskarazko irakurketa egiten zion, nekez bazen nekez, ezbaian itsutu zelarik gaixo xaharra. Haurrek bazekiten beren aitonak asko maite zuela politika eta entzuna zuten bonapartista, colorado, batllista zela eta anticlerical furibundo, hau da Napoleon Bonaparten eta Jose Batlle Ordoñez, 1911an Uruguayko presidentaren aldekoa, gorrien alderdizalea eta apeztiarren etsai amorratua.\nOroit dira Tosi anai-arrebak nola egun batez bularretarik eritu zitzaien aitaso; goiz batez, bere ohizko pipa luzea bazter utzi zuen eta egun berean zendu zen. 1937ko irailaren 12a zen eta arratseko 8ak. Biharamunean jakinerazi zuten herrikoetxean, Riachuelo karrikako 166.ean hila zela beraz, «bronconeumonia» batetarik, Jose Mendiague, frantses herritarra, 95 urte zeuzkana —honetan hiru urte gehitzen zizkioten— Maria Margarita Gandoglia (sic)-rekin ezkondurik bi seme alaba Maria Julia eta Jose Martin zituena. Gero Tosi familiaren hilobian ehortzi zuten beren aitona eta orai ere Montevideon, Buceoko hilerrietan daude haren hezurrak.\nTositarrek beren etxen badauzkate oraino aitonaren zenbait oroitgarri: haren makila zilarreztatua, haren 1900eko kantu liburu famatua eta F. Juvénal-Martyr-ek, 1899an, Baionan argitaratu zuen Vocabulaire trilingue Français-Espagnol-Basque ezaguna. Hauxe jabeak bere eskuz markatua lehen orrialdean «Jose Mendiague, Montevideo. noviembre 1906». Galdu ziren zorigaitzez kutxa berezi batean zeuden bertsolari xaharraren paperak. Bizkitartean Tosi anderea oroit da Euskal Erria Montevideoko elkartearekin harremanak bazituela aitaso zenak, elkarte horren artxiboetan zerbait berri aurkitzen baita hain zuzen.\nEuskal-Erria delako batasunaren sortzeko berriak, 1912ko martxoaren 30ekoak, biltzen dituzten paperetan ikusten dugu elkartearen lehen egunetik hor zela Jose Mendiague. Beltran Bidegaray beste Hazpandar batekin bulegoan sartu zuten eta bilkura bururatzean errana da, bere kantu hunkigarrienetarik bat emanarazi ziotela bere lagunek. Ez da mirakuilu handik laster, bere zaharrean bota bazuen ere:\nHalarik ere, bizi naizeno, beti eginen dut kantu....\nMartxoko lehen bilkuratik landa eta elkarte berriak bere araudia antolatu ondoan, ekainaren lean, egin zen bilkura berri bat eta lehen buruzagitako hautatua izan zen, Nikolas Inciarte. Ondoko aboztuaren 4an, argitaratu zen elkartearen izen berarekin, Montevideoko Euskal Erria; igande oroz, hainitz urtez agertu behar zena.\n«Euskal Erria»ren lehen 50 zenbakietan, non nahi eta noiz nahi, ageri da Jose Mendiaguen izena. Lehen zenbakian berean agertzen da haren kantutegiko lehen kantua «Lapurdi eta Baxenabarre». Gero kantutegi beretik harturik, berrargitaratzen dira beste bospasei kantu: «Ezkondua eta donadoa», «Eskualdun bertsulariak», «Gure haitza» eta beste, bainan artetik sartzen dira zenbait obra berri, osoki ezezagunak Europa alde honetan, hala nola: «Euskal Erria-ren komisioneari», Murde Intziart «Gure elgartasuneko Presidentari», «Biba gure arbasoak», «Labeko peon baten arrengurak», «Arrain-saltzale baten zaldiaren bizia», «Ni kantuz zakuan sartuko nauela dioen bati», «Mendiague ohetik», eta «Haitzaren moldatzaileari».\nAzken kantu hori, 1913ko uztailaren 13ko zenbakian agertu zen. Handik hara, Montevideoko euskal astekarian ez da Jose Mendiaguen hatzik aurkitzen, Martin Ospitaletche jaunak erran digunaz. 1912ko azaroaren 3ko zenbakian ezarri zuten —egia erran— «gure astekariaren lankide jarraikia, Jose Mendiague bertsularia gelditurik izan dela, bainan oraingotz osoki sendatu zaigula, jakin dugu». Berri hortarik landa hobeki konprenitzen da nola ondoko otsailaren 9an argitaratzen diren «Mendiague ohetik kantuz» bertso umorez beteak. Geroztik ordea zer gertatu zen ez dugu jakin ahal izan.\nBizkitartean Jose Mendiaguen fama ez zen berehala itzali Ameriketako euskaldunen artean, ezen 1934eko abenduaren 1lan, «Euzkadi» egunkarian Aitzolek idatzi zuen gaztelaniaz artikulu bat «La emigración vasca y la poesia euskaldun» eta hor lparragirre eta Pedro Mari Otaño aipatu ondoan, lerro hauek eman zituen: «Sin embargo el poeta mas destacado de la emigración me parece ser el ezpeldarra (?) Jose de Mendiague, casi totalmente desconocido aqui como popular entre los vascos de la Argentina de la anterior generación. Poeta de gran fuerza descriptiva y rara originalidad» (J. Aristimuño Aitzol, «ldazlan guziak», 6, Erein, 1987, 126. orr.)\nHemen ezezaguna bezain Argentinan oraino fama handia zeukala, adineko euskaldunen artean, 1934ean, erran ondoan, Aitzolek goresten zituen bereziki artikulu berean «Buenos Aireseko letxeroak eta ostalerak» deitu bertsuak, geroxago luzakiago oraino «Kantuz» izeneko obra eginen zuen bezala (ikus op. cit. 156. orr., «Euzkadi», 20-1-1935). Orozgainetik Aitzolek bere lehen artikulu hartan kontatzen zuen, halako aldi batez, Nafarroan gaindi zebilela, Arizkun-Bozateko «indiano» batek eskura eman zizkiola Mendiaguen kantuak, eskuz kopiatuak, erranez: «Tori, zure eskuetan nereetan baino hobeki egongo dira».\nAitzolek seguraski argitaratu nahiko zituen Mendiaguen kantuak. Zorigaitzez zer gertatu zitzaion, handik bi urte gabe, euskalzale handiari, denek badakigu. Mola generalaren soldadoek badakigu tiroz hil zutela eta Hernaniko hilerrietan ehortzi, Jose Aristimuño «Aitzol» apeza, 1936eko urriaren 1718ko gauean.\nArizkungo paperak ez dizkigu oraino nehork erakutsi, bainan ez zaiku halere itsusi —50 urteen berantarekin, eta hutsarte guziak hutsartegi— Aitzol zenaren ametsa betetzea eta Jose Mendiaguen Euskal Herrietan ezagutarazteko, haren kantuak aurkeztea.